open-index/open-wikipedia-markdown huggingface dataset:
ศอก (หน่วยวัด)

**ศอก** เป็นหน่วยวัดความยาวที่นิยามจากระยะระหว่างข้อศอกไปจนถึงนิ้วกลาง มีการใช้มาตั้งแต่ในอียิปต์โบราณ และถูกใช้ในหลายประเทศ

## หน่วยศอกในประเทศไทย
**ศอก** เป็นหน่วยวัดความยาวของไทย มีที่มาจากการวางแขนท่อนล่างลงบนพื้นราบ หนึ่งศอกวัดจากปลายนิ้วกลางไปจนถึงปลายข้อศอก  แต่เนื่องจากระยะศอกของแต่ละคนไม่เท่ากัน *พระราชบัญญัติมาตราชั่ง ตวง วัด พระพุทธศักราช ๒๔๖๖* จึงกำหนดให้ 1 ศอกยาวเท่ากับ ½ ของเมตร (0.5 เมตร) เป็นต้นมา และใช้อักษรย่อว่า ศ. 

1 ศอก มีค่าเท่ากับ
* 24 นิ้ว (ไทย)
* 2 คืบ
* 50 เซนติเมตร
* 0.5 เมตร
ในทางกลับกัน
* 1 วา = 4 ศอก
* 1 เส้น = 80 ศอก
* 1 โยชน์ = 32,000 ศอก

## สำนวนที่กล่าวถึง
* ได้คืบจะเอาศอก - ต้องการจะได้มากกว่าที่ได้มาแล้ว
* คืบก็ทะเล ศอกก็ทะเล - เมื่อออกทะเลอย่าประมาท ทะเลล้วนมีอันตราย
* ลดราวาศอก - ผ่อนลง, ยอมอ่อนให้

## อ้างอิง

หมวดหมู่:หน่วยความยาวไทย
หมวดหมู่:หน่วยความยาว
ไร่

**ไร่** เป็นหน่วยวัดพื้นที่ของประเทศไทยที่ใช้วัดพื้นที่ในแผนที่ที่ดิน

1 ไร่ มีค่าเท่ากับ
* พื้นที่ของสี่เหลี่ยมจัตุรัสที่มีด้านยาว 20 วา (40 เมตร)
* 4 งาน
* 400 ตารางวา
*  ตารางกิโลเมตร (0.0016 ตารางกิโลเมตร)
* 1,600 ตารางเมตร
* 0.16 เฮกตาร์ (1 เฮกตาร์  = 6 ไร่ 1 งาน)

## ดูเพิ่ม

* หน่วยไทย
* อันดับของขนาด (พื้นที่)

## อ้างอิง

## แหล่งข้อมูลอื่น
* Area metric conversion, British and U.S., Japanese, Chinese, Thai, old French, others.

หมวดหมู่:หน่วยพื้นที่ไทย
ตารางวา

**ตารางวา** เป็นหน่วยวัดพื้นที่ของไทย

## มาตราเปรียบเทียบ
1 ตารางวา มีค่าเท่ากับ
* พื้นที่ของสี่เหลี่ยมจัตุรัสที่มีด้านยาว 1 วา (2 เมตร)
* 4 ตารางเมตร
*  งาน
*  ไร่
ในทางกลับกัน
* 1 งาน = 100 ตารางวา
* 1 งาน = 400 ตารางเมตร
* 1 ไร่ = 400 ตารางวา
* 1 ไร่ = 1600 ตารางเมตร
หมวดหมู่:หน่วยพื้นที่ไทย
ฟูลเลอรีน

thumb|right|250px|ฟลูเรอรีน รูปทรงสามเหลี่ยมด้านเท่า ยี่สิบหน้า (icosahedron) C<sub>540</sub>

**ฟูลเลอรีน** (Fullerene) เป็นอัญรูปหนึ่งของคาร์บอนที่เพิ่งค้นพบ โดยตั้งชื่อตาม บักมินสเตอร์ ฟุลเลอร์ (Buckminster Fuller) ฟูลเลอรีนประกอบด้วยโมเลกุลของธาตุคาร์บอนทั้งหมด โดยมีรูปทรงเป็นทรงกลมกลวง ทรงรี หรือ ท่อ ฟูลเลอรีนทรงกลมนั้นบางครั้งก็เรียกว่า "บักกีบอล" (buckyballs) รูปC60 นั้นมักจะถูกเปรียบเทียบกับลูกฟุตบอลสีขาวดำ สำหรับฟูลเลอรีนทรงกระบอกนั้น เรียกว่า "บักกี้ทูบ" หรือ "คาร์บอนนาโนทูบ

ฟูลเลอรีนนั้นมีโครงสร้างคล้ายกับแกรไฟต์ ซึ่งประกอบด้วยแผ่นวงแหวนหกเหลี่ยม แต่มีวงแหวนห้าเหลี่ยม (หรือบางครั้งก็เป็นวงแหวนเจ็ดเหลี่ยม) ซึ่งกั้นมิให้แผ่นวงแหวนนั้นกลายเป็นแผ่นเรียบ

## แหล่งข้อมูลอื่น

* Kim Allen 
* Center for Nanoscale Science and Technology 
* Dr. Smalley's brief autobiography 
* Dr. Smalley's webpage 
* Potential use of fullerenes in medicine 
* Carbon Fullerene & Nanotube Models  Vincent Herr, Houston, TX
* Fullerene Images for Web and Presentation 
* Diffraction and Interference with Fullerenes: Wave-particle duality of C60 , University of Vienna
* Fullerene-based architectures for quantum computing in Germany  and in Great Britain  at the QIP IRC
* Molview from bluerhinos.co.uk  See Buckminsterfullerene (C60) in 3D
* Interactive 3D molecular visualization of fullerene (requires Macromedia Flash)
* Computational Chemistry Wiki 
* A Spherical Revelation
* C<SUB>60</SUB> 3D-view and pdb-file

หมวดหมู่:นาโนเทคโนโลยี
หมวดหมู่:คาร์บอน
รูปหกเหลี่ยม

ในทางเรขาคณิต **รูปหกเหลี่ยม** เป็นรูปหลายเหลี่ยมแบบหนึ่งที่มีด้าน 6 ด้าน และจุดยอด 6 จุด  

## รูปหกเหลี่ยมปรกติ
สัญลักษณ์ชเลฟลีของรูปหกเหลี่ยมปรกติ คือ {6}

มุมภายในของหกเหลี่ยมปกติ หรือหกเหลี่ยมด้านเท่า (มีความยาวด้านเท่ากันทุกด้าน และขนาดมุมเท่ากันทุกมุม) เท่ากับ 120° รูปหกเหลี่ยมด้านเท่าก็เหมือนกับรูปสี่เหลี่ยมจัตุรัส และสามเหลี่ยมด้านเท่า ที่สามารถวางเรียงในแนวระนาบต่อกันไปโดยไม่มีช่องว่าง และมีประโยชน์มากสำหรับการสร้าง เทสเซลเลชัน หรือ การวางรูปซ้ำ ๆ ต่อกันจนเต็มระนาบโดยไม่ซ้อนทับกันหรือมีช่องว่าง ช่องรังผึ้งช่องหนึ่งเป็นรูปหกเหลี่ยมด้วยเหตุผลดังกล่าวนี้ และเนื่องจากรูปทรงนี้ทำให้สามารถใช้วัสดุการสร้างและพื้นที่ได้อย่างมีประสิทธิภาพ สำหรับ Voronoi diagram ของตาข่ายสามเหลี่ยมด้านเท่า เป็นเทสเซลเลชั่นรังผึ้งของหกเหลี่ยมนั่นเอง 

พื้นที่ของหกเหลี่ยมด้านเท่า ที่มีความยาวด้าน a\,\! มีค่า

A = \frac{6}{2}a^2 \cos \frac{\pi}{6} = \frac{3 \sqrt{3}}{2}a^2 \simeq 2.59808 a^2

เส้นรอบรูป หรือความยาวรอบรูปหกเหลี่ยม ที่มีความยาวด้านละ  a\,\! หน่วย มีค่าเท่ากับ 6a\,\! และมีเส้นผ่าศูนย์กลางยาวสุด 2a\,\! เส้นผ่าศูนย์กลางสั้นสุด \sqrt{3}a\,\! 
 
ไม่มีทรงตันเพลโตแบบใดที่สร้างขึ้นจากรูปหกเหลี่ยมด้านเท่าเลย ทรงตันอาร์คิมิดิสที่มีหน้าหกเหลี่ยม ได้แก่ ทรงสี่หน้าปลายตัด (truncated tetrahedron), ทรงแปดหน้าปลายตัด (truncated octahedron), ทรงยี่สิบหน้าปลายตัด (truncated icosahedron; รูปทรงลูกฟุตบอล และโครงสร้างฟูลเลอรีน) คิวบอกทาฮีดรอนปลายตัด (truncated cuboctahedron) และทรงสามสิบสองหน้าปลายตัด (truncated icosidodecahedron)

ในภาษาฝรั่งเศส คำว่า *l'hexagone* (รูปหกเหลี่ยม) มักจะหมายถึงประเทศฝรั่งเศส เพราะประเทศนี้มีรูปร่างคล้ายรูปหกเหลี่ยม

## การสร้างรูปหกเหลี่ยม
รูปหกเหลี่ยมปกติ สามารถสร้างได้ด้วยวงเวียนและไม้บรรทัด ต่อไปนี้เป็นภาพเคลื่อนไหวแสดงขั้นตอนการวาดรูปหกเหลี่ยมดังกล่าวตาม Proposition 15 เล่ม IV จากตำรา Elements ของยูคลิด 

center|ภาพเคลื่อนไหวแสดงการสร้างรูปหกเหลี่ยมด้านเท่า

## ดูเพิ่ม

* จำนวนหกเหลี่ยม (hexagonal number)

6
ไม่ครบห้า

**ไม่ครบห้า** () เป็นหนังสือแปล เขียนโดย โอโตทาเกะ ฮิโรทาดะ แปลเป็นภาษาไทยโดย พรอนงค์ นิยมค้า จัดพิมพ์โดย สำนักพิมพ์ ส.ส.ท. เยาวชน

เรื่องราวในหนังสือ เกี่ยวกับชีวิตจริงของผู้เขียน ซึ่งเกิดมาไม่มีแขนขา ต้องนั่งเก้าอี้ล้อไฟฟ้ามาตั้งแต่เด็ก แต่ไม่ได้รู้สึกว่า ความพิการนั้นจะเป็นอุปสรรคในการดำเนินชีวิตเลย ผู้เขียนเล่าเรื่องตั้งแต่เพิ่งเกิดมาลืมตาดูโลก จนกระทั่งโต 

ม่ไครบห้า
ม่ไครบห้า
69

**69** (**หกสิบเก้า**) เป็นจำนวนธรรมชาติที่อยู่ถัดจาก 68 (หกสิบแปด) และอยู่ก่อนหน้า 70 (เจ็ดสิบ)

## คำเติมนำหน้า
* ภาษากรีก - 
* ภาษาละติน - 

## ความหมาย

* 69 เป็นเลขอะตอมของ ทูเลียม
* M69 เป็นดาวในกลุ่มดาวคนยิงธนู
* ภาพยนตร์ไทยชื่อ เรื่องตลก 69

หมวดหมู่:จำนวนเต็ม
หมวดหมู่:อินเทอร์เน็ตมีม
71

**71** (**เจ็ดสิบเอ็ด**) เป็นจำนวนธรรมชาติที่อยู่ถัดจาก 70 (เจ็ดสิบ) และอยู่ก่อนหน้า 72 (เจ็ดสิบสอง)

## คำเติมนำหน้า
* ภาษากรีก - 
* ภาษาละติน - 

## ความหมาย
* ปี พ.ศ. 71 และ ค.ศ. 71
* 71 เป็นเลขอะตอมของ ลูทีเทียม
* ซอยที่ 71 ของถนนสุขุมวิท มีอีกชื่อว่า ซอยปรีดี พนมยงค์

## ในทางคณิตศาสตร์

หมวดหมู่:จำนวนเต็ม
บราเธอร์ส (วงดนตรี)

**บราเธอร์ส** (; ปี 2547-2548) วงบอยแบนด์สัญชาติไทย ค่ายอาร์เอส ประกอบสมาชิก มี ปรีชา นิลเจียรสกุล - ปิง, พงษ์พิพัฒน์ สง่าเม่น - จูน, ภาคิน โชติสิริกูล - เบียร์ และ สลิล สุภาวงศ์ - อ๊อคโต้ ต่อมา ปิง หนึ่งในสมาชิกวงบราเธอร์ส เดินทางไปเรียนต่อเมืองนอก 3 หนุ่มที่เหลือ ต้องยุติวงไปในที่สุด

## สมาชิก

## เพลง

## เพลงที่สร้างชื่อ
* ก่อการรัก
* ฉันผิดเอง
* ฉันเสียใจ
* ในฐานะที่ฉันเป็นผู้ชาย
* แทนคำว่ารัก

## อ้างอิง
* วงบราเธอร์ส
* วง บราเธอร์ส แตก เบียร์-อ๊อคโต้ ลาออก
* เบียร์กับบราเธอร์ส

หมวดหมู่:กลุ่มดนตรีป็อปสัญชาติไทย
หมวดหมู่:ศิลปินสังกัดอาร์เอส
หมวดหมู่:บอยแบนด์ไทย
หมวดหมู่:บอยแบนด์
หมวดหมู่:กลุ่มดนตรีไทยในยุค 2000
ตะขาบยักษ์ขาเหลืองเปรู

**ตะขาบยักษ์ขาเหลืองเปรู** หรือ **ตะขาบยักษ์อเมซอน** (; ) เป็นตะขาบชนิดที่มีขนาดใหญ่ที่สุดในสกุล *[[Scolopendra]]* โดยปกติเมื่อโตเต็มที่จะยาว 26 เซนติเมตร (10 นิ้ว)  แต่บางครั้งก็สามารถโตได้ถึง 30 เซนติเมตร (12 นิ้ว) ตะขาบชนิดนี้อาศัยอยู่ทางแถบเหนือและตะวันตกของทวีปอเมริกาใต้ และตามเกาะแก่งของประเทศตรินิแดดและจาไมกา เป็นสัตว์กินเนื้อ โดยกินจิ้งจก, กบ, นก, หนู และแม้แต่ค้างคาวเป็นอาหาร และขึ้นชื่อในเรื่องความดุร้าย

ร่างกายประกอบไปด้วยปล้องจำนวน 21-23 ปล้อง ปล้องมีสีทองแดงหรือสีแดงอมม่วง แต่ละปล้องมีขาสีเหลืองอ่อน 1 คู่ ขาแต่ละข้างสามารถเดินได้อย่างรวดเร็ว (หรือแม้แต่วิ่ง) และจับเหยื่อได้อย่างแน่นหนาก่อนที่จะฆ่า

ตะขาบชนิดนี้มีเขี้ยวที่เรียกว่า Forcipule เรียงเป็นแนวโค้งอยู่รอบ ๆ หัว ซึ่งพัฒนาให้สามารถปล่อยพิษเข้าไปในตัวเหยื่อได้ พิษประกอบด้วยสารอะเซทิลคอลีน ฮิสตามีน เซโรโทนิน ซึ่งเป็นพิษต่อร่างกายมนุษย์ ทำให้เกิดแผลเหมือนถูกตัวต่อต่อย แผลจะบวมอย่างรุนแรง และตามด้วยอาการไข้สูง

ตะขาบยักษ์ขาเหลืองเปรู เป็นสัตว์เลี้ยงที่เป็นที่นิยมในบรรดาผู้นิยมสัตว์ประเภทสัตว์แปลก ๆ แต่ไม่ควรจับมันโดยไม่มีเครื่องป้องกัน แม้เพียงแค่ผิวหนังสัมผัสถูกผิดก็ทำให้เกิดอันตรายได้ อาการที่เกิดจากการถูกพิษของตะขาบในสกุลนี้เรียกว่า "Scolopendrism"

ตะขาบขาเหลืองยักษ์เปรู ตัวเมียจะคอยดูแลและปกป้องรังที่มีไข่ของตนเอง ตัวอ่อนจะมีสีแดงเข้มหรือสีดำ ลำตัวบาง และมีหัวกลมใหญ่สีแดง มีวงจรชีวิตลอกคราบหลายครั้งก่อนที่จะโตเต็มวัย

## อ้างอิง

## แหล่งข้อมูลอื่น

หมวดหมู่:ตะขาบ
หมวดหมู่:อาร์โธพอดที่เป็นสัตว์เลี้ยง
ซิตคอม

**ซิตคอม** () ย่อมาจาก **ซิจูเอชันคอเมดี** () หรือ **ละครหรรษา** มีลักษณะ คือ ตัวละครจะอยู่ในสถานการณ์จำลองเดียวกันจากตอนหนึ่งไปตอนถัดไป สถานการณ์จำลองมักจะเป็นในครอบครัว ที่ทำงาน หรือ ในวงเพื่อน มุกตลกในซิตคอมมีหลากหลาย แต่ปกติแล้วจะมีลักษณะเป็นแบบตัวละครนำเรื่องไป (character-driven) นำมาซึ่งการใช้ running gags (มุกซ้ำ ๆ ประจำตัวละคร ย้ำเรื่อย ๆ ตลอดเรื่อง)

เพื่อที่จะรักษาสถานการณ์ให้คงที่ตลอดจำนวนตอนที่มากมาย ในซิตคอมต่าง ๆ  ตัวละครจึงมักมีความเป็นไปที่คงที่ (เช่น ถ้าเป็นเรื่องความรัก ก็จะไม่มีความคืบหน้าของความรักในแต่ละตอนมากนัก ทำให้ความสัมพันธ์ของตัวละครคงเดิม) เหตุการณ์ในแต่ละตอนก็จะมีบทสรุปภายในตอน และมีไม่บ่อยนักที่จะเกี่ยวโยงข้ามตอน

## องค์ประกอบของละครซิตคอม

ซิตคอมเป็นละครแนวสุขนาฏกรรม เลือกที่จะมองชีวิตมนุษย์ในแง่ขบขัน ล้อเลียน เอามาทำเป็นเรื่องตลกให้คนดูหัวเราะ โดยผูกเรื่อง สร้างสถานการณ์ให้เกิดอารมณ์ขันสนุกสนาน องค์ประกอบของละครซิตคอม มีรายละเอียดดังนี้ ด้านเนื้อหา หลากหลาย มีความสัมพันธ์หลายกลุ่ม หลายบุคคล, รูปแบบการนำเสนอ ไม่สมจริง แต่เนื้อหามาจากความจริง, จังหวะและการดำเนินเรื่องรวดเร็ว จบตามเวลา, มีพื้นฐานทางอารมณ์, ความสัมพันธ์ของตัวละครตามสูตรแน่นอน, ตัวละครมีลักษณะเหมือนจริง และ การแบ่งแยกวงในและวงนอกคือระหว่างนักแสดงประจำกับดารารับเชิญ

หมวดหมู่:ประเภทของรายการโทรทัศน์
รายชื่อซิตคอมไทย

## อ้างอิง
ลิไวอะธัน (แก้ความกำกวม)

**ลิไวอะธัน** สามารถหมายถึง
* เลวีอาธาน สัตว์ร้ายในทะเล ตามความในพระคัมภีร์ไบเบิ้ลในศาสนาคริสต์ 
* ลิไวอะธัน (การ์ตูนญี่ปุ่น) การ์ตูนญี่ปุ่นเรื่องราวเกี่ยวกับกุญแจไขไปสู่การล้างโลก เลเวียธานในเรื่องคือสัตว์ร้ายที่จะถูกฆ่าและนำเลือดมาชำระบาป
* ลิไวอะธัน เป็นชื่ออสูรกายในเกมไฟนอลแฟนตาซี และ เกมกลคนอัจฉริยะ มีลักษณะเป็นสัตว์ร้ายในทะเล
คอร์นฟลาวเวอร์

**คอร์นฟลาวเวอร์ ** () เป็นพืชดอกขนาดเล็กที่ออกดอกปีละครั้ง จัดอยู่ในแฟมิลี Asteraceae เป็นพืชพื้นเมืองของยุโรป

พืชชนิดนี้สูง 40-90 เซนติเมตร ลำต้นและกิ่งก้านเป็นสีเทาอมเขียว ใบเรียวแหลมยาว 1-4 เซนติเมตร ดอกสีน้ำเงินเข้ม ดอกอยู่เป็นกลุ่มโดยอยู่บนฐานรอง (capitula) เส้นผ่านศูนย์กลาง 1.5-3 เซนติเมตร ดอกวางตัวกระจายออกเป็นรัศมีรอบๆฐาน รงควัตถุสีน้ำเงินในดอกคือ โพรโทไซยานิน

ในอดีต พืชชนิดนี้เป็นวัชพืชในไร่นา แต่ปัจจุบันการเกษตรกรรมที่ขยายตัวทำให้แหล่งที่อยู่ของมันมีอันตราย เนื่องจากมีการใช้สารกำจัดวัชพืช อย่างไรก็ตาม พืชดอกชนิดนี้ได้รับการแนะนำให้ปลูกเป็นพืชประดับสวนและปลูกร่วมกับพืชเกษตรกรรม หลายๆประเทศได้มีพืชชนิดนี้ปลูกจนกลายเป็นส่วนหนึ่งของธรรมชาติ เช่น อเมริกาเหนือ และบางส่วนของออสเตรเลีย

ดอกคอร์นฟลาวเวอร์เป็นเครื่องตกแต่งอาหารได้ และใช้เป็นส่วนผสมในชา


ไฟล์:CentaureaCyanus-overz-kl.jpg|แหล่งที่อยู่
ไฟล์:Centaurea_cyanus_flowers.jpg|ฐานรองกลุ่มดอก
ไฟล์:Centaureacyanus.jpg
ไฟล์:Centaurea cyanus in situ.jpg|การปลูกร่วมกับข้าวโพด


หมวดหมู่:วงศ์ทานตะวัน
หมวดหมู่:ไม้ดอกไม้ประดับ
เดือน

**เดือน** คือชื่อเรียกดวงจันทร์ เช่นเดือนหงาย หรือเดือนดับ หรือเป็นหน่วยวัดระยะเวลา เท่ากับระยะเวลาที่ดวงจันทร์โคจรรอบโลก ซึ่งมีระยะประมาณ 29.53 วัน โดยปกติ หนึ่งเดือน หมายถึงช่วงเวลาประมาณ 30 วัน

เดือนมีวิธีการนับต่าง ๆ ดังนี้

## เดือนตามระบบดาวฤกษ์
คำนวณจากวงโคจรของดวงจันทร์ มีระยะเวลา 27.321 661 วัน

## เดือนตามระบบ[[ปฏิทินจูเลียน|จูเลียน]]และ[[ปฏิทินเกรกอเรียน|เกรกอเรียน]]
เป็นระบบที่ใช้มาจนถึงปัจจุบัน ใน 1 ปี มี 12 เดือนได้แก่ 
# มกราคม มี 31 วัน 
# กุมภาพันธ์ มี 28 วัน (ในปีอธิกสุรทิน มี 29 วัน) 
# มีนาคม มี 31 วัน
# เมษายน มี 30 วัน 
# พฤษภาคม มี 31 วัน 
# มิถุนายน มี 30 วัน 
# กรกฎาคม มี 31 วัน 
# สิงหาคม มี 31 วัน 
# กันยายน มี 30 วัน 
# ตุลาคม มี 31 วัน 
# พฤศจิกายน มี 30 วัน 
# ธันวาคม มี 31 วัน

## เดือนตามระบบปฏิทินฮิจญ์เราะหฺ

ในหนึ่งปีฮิจญ์เราะหฺมี 12 เดือน คือ 
# มุฮัรร็อม
# เศาะฟัร
# เราะบีอุลเอาวัล
# รอบีอุษษานี
# ญุมาดัลอูลา
# ญุมาดัษษานี
# เราะญับ
# ชะอ์บาน
# เราะมะฎอน
# เชาวาล
# ษุลเกาะอ์ดะฮ์
# ซุลฮิจญะหฺ

## เดือนตามระบบปฏิทินฮินดู
ปฏิทินฮินดูมีระบบต่างๆในการตั้งชื่อเดือน เดือนในปฏิทินจันทรคติ ได้แก่

นอกจากนี้ยังเป็นชื่อที่ใช้ในปฏิทินประจำชาติอินเดีย สำหรับการกำหนดเดือนแบบใหม่ 

ปุรุษุตมมาส (Purushottam Maas) หรือ *อธิกมาส* (Adhik Maas) (แปล อธิก (adhika) = 'เพิ่ม', มาส (māsa) = 'เดือน') เป็นเดือนพิเศษในปฏิทินฮินดูที่แทรกเพิ่มเพื่อให้ปฏิทินจันทรคติและสุริยคติสอดคล้องกัน

ชื่อที่ใช้ในปฏิทินสุริยคติฮินดู คือการนำชื่อของ(จักร)ราศีที่ดวงอาทิตย์เดินทางผ่านมาใช้ ดังนี้

# เมษะ (Mesha)
# พฤษภะ (Vrishabha)
# มิถุนะ (Mithuna)
# กฎกะ (Kataka)
# สิงหะ (Simha)
# กันยา (Kanyaa)
# ตุลา (Tulaa)
# พฤศจิกะ (Vrisika)
# ธนู (Dhanus)
# มกระ (Makara)
# กุมภะ (Kumbha)
# มีนะ (Miina)

## เดือนทางดาราคติ
เดือนทางดาราคติ (Sidereal Month) เดือนทางดาราคติ เป็นการนับการโคจรของดวงจันทร์รอบโลกโดยเทียบกับดาวฤกษ์ โดยเริ่มนับตั้งแต่ดวงจันทร์เคลื่อนที่จาก ดาวฤกษ์ ดวงหนึ่งไปจนกลับมาถึงดาวฤกษ์ดวงเดิมอีกใช้เวลาประมาณ 27.3 วัน


หมวดหมู่:หน่วยเวลา
หมวดหมู่:ปฏิทิน
โรสแมรี

**โรสแมรี** (; *Rosmarinus officinalis*)  เป็นพืชพื้นเมืองของแถบเมดิเตอร์เรเนียน ยุโรปตอนใต้ อยู่ในวงศ์กะเพรา โรสแมรี่จัดอยู่ในประเภทไม้ดอกมีอายุหลายปี ต้นสูง 1-2 เมตร มีทั้งชนิดพุ่มและชนิดเลื้อย ลำต้นและใบมีขนนุ่มสั้นสีขาว ใบมีรูปร่างคล้ายเข็ม ยาว 2-4 เซนติเมตร กว้าง 2-5 มิลลิเมตร มีกลิ่นหอม เป็นพืชสมุนไพร ด้านบนของใบมีสีเขียว ด้านท้องใบเป็นสีขาวและมีขนปกคลุม ดอกมีหลายสี เช่น สีขาว สีชมพู สีม่วง หรือสีฟ้า ผลมีเปลือกแข็งสีน้ำตาลอ่อน มี 1 เมล็ด 

## สรรพคุณทางยา
19 คุณประโยชน์และสรรพคุณของโรสแมรี่

1. โรสแมรี่เป็นสมุนไพรของเชฟ จุดเด่นคือทำให้อาหารอร่อย กลมกล่อม

2. โรสแมรี่นำไปแช่ในไวน์ หรือสปาร์คกลิ้งไวน์จะช่วยเพิ่มความหอม และลดอาการมึนเมา

3. โรสแมรี่นำไปผสมในแป้งขนมปังอบ จะช่วยให้นิ่มฟูมากขึ้น

4. โรสแมรี่มีสรรพคุณช่วยดับกลิ่นคาวปลา ใช้โรยบนสเต็กเนื้อปลาจะช่วยเพิ่มความหอมไร้ความคาว

5. สรรพคุณดีของโรสแมรี่ช่วยบรรเทาอาการคัดจมูก

6. โรสแมรี่นำไปสกัดเป็นน้ำมันหอมระเหย หยดลงในสบู่อาบน้ำช่วยลดกลิ่นเหงื่อ กลิ่นตัวได้

7. โรสแมรี่บดนำไปแช่ในน้ำอาบช่วยลดกลิ่นตัว แช่เท้าช่วยขจัดกลิ่นเท้า

8. โรสแมรี่มีสารที่มีประโยชน์ช่วยยับยั้งเซลล์มะเร็ง

9. ประโยชน์ของโรสแมรี่ช่วยให้เลือดไหลเวียนสะดวก

10. โรสแมรี่ช่วยรักษาแผลสดได้

11. โรสแมรี่มีสรรพคุณช่วยลดอาการอักเสบ

12. โรสแมรี่เป็นยารักษาไข้หวัด แก้ไอ ทำให้ชุ่มคอ

13. กลิ่นของโรสแมรี่ช่วยแก้อาการเมาเรือ วิงเวียน แก้ปวดศีรษะ

14. โรสแมรี่นำไปสกัดเป็นน้ำมันหอมระเหย หยดลงในแชมพูสระผมช่วยแก้ปัญหาผมร่วง ผมบาง และทำให้ผมนิ่ม

15. โรสแมรี่นำไปสกัดเป็นน้ำมันหอมระเหย หยดลงในแชมพูสระผมช่วยแก้ปัญหาคันศีรษะ และช่วยขจัดรังแค

16. ใบโรสแมรี่นำไปแช่ในเครื่องดื่มจะช่วยคลายความอ่อนเพลีย เพิ่มพลัง และมีสมาธิ

17. โรสแมรี่ช่วยเสริมสร้างความแข็งแรงให้กับผนังหลอดเลือด

18. สรรพคุณโรสแมรี่ช่วยให้ผิวกระชับ เสริมสร้างการผลิตคอลลาเจนในร่างกาย

19. ประโยชน์ของโรสแมรี่ช่วยให้เด็กที่มีสมาธิสั้น มีความจำและจดจ่อมากขึ้น

## สมุดภาพ

ไฟล์:Rosemary white bg.jpg|ลำต้น
ไฟล์:ChristianBauer flowering rosemary.jpg|ดอก
ไฟล์:Rosemary.jpg|ลำต้น
ไฟล์:Rosemary 'Irene' leaves.jpg|เมล็ด
ไฟล์:Rosemary 'Irene'.jpg|ลำต้น
ไฟล์:Rosmarinus officinalis.jpg|ลำต้น
ไฟล์:Rosemary bush.jpg|ดอก
ไฟล์:Large_rosemary_bush.jpg|ขนาดของลำต้น
ไฟล์:Rosmarinus officinalis MHNT.BOT.2008.1.19.jpg|Rosmarinus officinalis - Museum specimen
ไฟล์:Rosemary (রোজমেরী).JPG
Salvia rosmarinus MHNT.BOT.2023.13.45.jpg|*Salvia rosmarinus* - Museum specimen - wood


หมวดหมู่:เครื่องเทศ
หมวดหมู่:สมุนไพร
หมวดหมู่:วงศ์กะเพรา
แกลลอน

[thumb|หน่วย[น้ำมันเบนซินที่ใช้ทั่วโลก:

]]

**แกลลอน** () เป็นหน่วยวัดปริมาตร 

## ความจุแกลลอนมาตรฐาน
* แกลลอนของเหลวอเมริกัน - มีปริมาตรประมาณ 231 ลูกบาศก์นิ้ว หรือ 3.785 412 ลิตร
* แกลลอนของแห้งอเมริกัน - มีปริมาตร 4.404 884 ลิตร
* แกลลอนอังกฤษ - มีปริมาตร 4.546 09 ลิตร และมีค่าเท่ากับ
** 4 ควอร์ต
** 8 ไพนท์
** 160 ออนซ์

## แกลลอน ในประเทศไทย

นอกจากนี้ในประเทศไทยคำว่า "แกลลอน" ยังหมายถึงปริมาตรของเหลวขนาดใหญ่ที่บรรจุในภาชนะ โดยไม่จำเป็นต้องเป็นปริมาตรที่กำหนดไว้ตามมาตรฐานข้างต้นอีกด้วย เช่น แกลลอน 5 ลิตร หรือ แกลลอน 20 ลิตร

## อ้างอิง
* มาตราชั่งตวง
* 1แกลลอนเท่ากับกี่ลิตร

หมวดหมู่:หน่วยปริมาตร
หมวดหมู่:หน่วยอังกฤษ
มิลลิลิตร

**มิลลิลิตร** เป็นหน่วยวัดปริมาตร มีขนาดเท่ากับ 0.001 ลิตร
1 มิลลิลิตร มีค่าเท่ากับ
* 1 ลูกบาศก์เซนติเมตร
* 0.001 ลิตร
หมวดหมู่:หน่วยปริมาตร
ออนซ์ (หน่วยปริมาตร)

**ออนซ์** (ounce) เป็นหน่วยวัดปริมาตรในระบบอังกฤษ
* 1 ออนซ์ มีค่าเท่ากับ
** 1.804688 ลูกบาศก์นิ้ว
** 28.4130625 มิลลิลิตร
* 160 ออนซ์ เท่ากับ 1 แกลลอนอังกฤษ
* 40 ออนซ์ เท่ากับ 1 ควอร์ต
* 20 ออนซ์ เท่ากับ 1 ไพนท์

## อ้างอิง

หมวดหมู่:หน่วยปริมาตร
หมวดหมู่:หน่วยอังกฤษ
วงดนตรีเดอะแฮนด์ซั่ม

**วงดนตรี เดอะแฮนด์ซั่ม** เป็นวงดนตรีส่วนพระองค์ในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ซึ่งเล่นดนตรีเฉพาะพระพักตร์ ทั้งส่วนพระองค์ฯและงานพระราชทานเลี้ยงในวาระต่าง ๆ เช่น ในวาระเสด็จแปรพระราชฐานไปยังภาคต่าง ๆ หรือเสด็จฯ ต่างประเทศ นักดนตรีและนักร้อง ประกอบด้วยข้าราชการ ทหาร ตำรวจในราชสำนัก ได้แก่
* พลตำรวจเอก เสริม จารุรัตน์ หัวหน้านายตำรวจราชสำนักประจำ (1) หัวหน้าวง เล่นตำแหน่งเบส
* พลเอกพูลสวัสดิ์ ปัญจมานนท์ รองสมุหราชองครักษ์ เป็นรองหัวหน้าวง เล่นตำแหน่งคีย์บอร์ด
* พลตำรวจเอก ไตรรัตน์ อมาตยกุล หัวหน้านายตำรวจราชสำนักประจำ (2) นักร้องประจำวง
* พลตำรวจตรีศุภมงคล โปรียานนท์ นายตำรวจราชสำนัก เล่นตำแหน่งกีตาร์
* พันโทบุญเสริม ศรีคำ เล่นตำแหน่งเบส
* พันโทอภิดล คงนิล เล่นตำแหน่งคีย์บอร์ด และนักร้อง
* พันตรีฉลองชัย ดวงดารา เล่นตำแหน่งไวโอลิน
* นายนรินทร์ อัตธีรวงศ์ เล่นตำแหน่งกลอง
* พลตำรวจเอกไตรรัตน์ อมาตยกุล นายตำรวจราชสำนักประจำ นักร้อง
* พลโทปิยะ น้อยบัวทิพย์ นักร้อง
* พลตรี รองศาสตราจารย์ นายแพทย์วิภู กำเหนิดดี นักร้อง
* นางสาวอิสริยา คูประเสริฐ นักร้อง
* พันโทหญิง ศรีจันทรา วีระผล นักร้อง
* นายสมา สวยสด นักร้อง
* นายอภิภู โสรพิมาย นักร้อง
* ดร.กันยารัตน์ กุยสุวรรณ นักร้อง
* ดร.อนุชิต นันทขว้าง นักร้อง
* มล.ยุวันวรี กิติยากร นักร้อง
* คุณรัดเกล้า อามระดิษ นักร้อง
* ร.ต.สันติ ลุนเผ่ รน. นักร้อง
* คุณจินตนา สุขสถิตย์ นักร้อง

## อ้างอิง

หมวดหมู่:เพลงพระราชนิพนธ์
เจ้าจอมขวัญ

**เจ้าจอมขวัญ** เป็นเพลงพระราชนิพนธ์ในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และทำนองแต่งโดยแมนรัตน์ ศรีกรานนท์

## อ้างอิง

หมวดหมู่:เพลงพระราชนิพนธ์ในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
หมวดหมู่:การพรรณนาทางวัฒนธรรมของสมเด็จพระบรมราชชนนีพันปีหลวง
ส้มตำ (เพลงพระราชนิพนธ์)

**เพลงพระราชนิพนธ์ ส้มตำ** เป็นเพลงลูกทุ่ง เพลงพระราชนิพนธ์ในสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี  บรรเลงครั้งแรกโดยวง อ.ส. วันศุกร์ โดยทรงขับร้องด้วยพระองค์เอง

ต่อมามีผู้ขอพระราชทานนำเพลงนี้ไปประกอบภาพยนตร์ เรื่อง ส้มตำ (พ.ศ. 2516 และ 2551) ขับร้องโดยบุปผา สายชล และนำไปขับร้องโดยพุ่มพวง ดวงจันทร์ ในงาน **กึ่งศตวรรษเพลงลูกทุ่งไทย** เมื่อวันที่ 7 กรกฎาคม พ.ศ. 2534 และขับร้องบันทึกเสียงโดยสุนารี ราชสีมา

## อ้างอิง

หมวดหมู่:เพลงพระราชนิพนธ์ในสมเด็จพระกนิษฐาธิราชเจ้า กรมสมเด็จพระเทพรัตนราชสุดา
หมวดหมู่:การพรรณนาทางวัฒนธรรมของสมเด็จพระกนิษฐาธิราชเจ้า กรมสมเด็จพระเทพรัตนราชสุดา
ยูโกะ นากาซาวะ

**ยูโกะ นากาซาวะ** () (เกิดวันที่ 19 มิถุนายน พ.ศ. 2516) เป็นนักร้องและนักแสดงหญิงชาวญี่ปุ่น เธอเป็นอดีตสมาชิกรุ่นที่ 1 ของ มอร์นิงมูซูเมะ

## ประวัติการทำงาน
ในปี พ.ศ. 2540 นากาซาวะได้เข้าร่วมโครงการ "Sharam Q Josei Rock Vocalist Audition" ซึ่งแม้เธอจะได้ตำแหน่งรองชนะเลิศหนึ่งใน 5 คนเท่านั้น แต่หลังจากโครงการได้จบลง มิตซูโอะ เทรากะหรือสึงกุ นักร้องนำของชารัมคิวและโปรดิวเซอร์ ก็ได้รับเธอ อายะ อิชิงูโระ, คาโอริ อีดะ, นัตสึมิ อาเบะ และอาซูกะ ฟูกูดะ ที่ได้รับตำแหน่งเดียวกันเอาไว้ และให้โอกาสแก่พวกเธออีกครั้งหนึ่ง โดยมีข้อแม้ว่าพวกเธอทั้งห้าจะต้องทำให้เพลงซิงเกิลตัวอย่างที่มีชื่อว่า **[[ไอโนะทาเนะ]]** ขายได้ 50,000 ชุดภายใน 5 วัน ซึ่งผลปรากฏว่านากาซาวะและเพื่อน ๆ ของเธอสามารถทำได้ตามข้อแม้ดังกล่าวก่อนกำหนด 1 วัน เป็นผลให้สึงกุตกลงนำพวกเธอเข้ามาร่วมงานด้วยในฐานะของวงไอดอลชื่อ "มอร์นิงมูซูเมะ" (ในขณะนั้นเธอมีอายุ 24 ปี) 

หลังจากการก่อตั้งมอร์นิงมูซูเมะไม่นาน ในปี พ.ศ. 2541 นากาซาวะได้เริ่มอาชีพศิลปินเดี่ยวควบคู่ไปด้วย โดยแนวเพลงเริ่มแรกของเธอนั้นคือแนวเอ็งกะ แต่ผสมกลิ่นไอของดนตรีแนวป็อปเข้าไปด้วย ซึ่งแนวเพลงเช่นนี้จะมีจังหวะที่ค่อนข้างช้า เนื้อหาเป็นผู้ใหญ่ และออกแนวบัลลาด เพลงซิงเกิลแรกของเธอที่มีชื่อว่า คาราสุโนะเนียวโบ

นากาซาวะยังทำหน้าที่เป็นนักร้องประจำให้แก่งานเพลงชุด *[[โฟล์คซองส์]]* ของเฮลโล! โปรเจกต์ อีกด้วย โดยเพลงในอัลบั้มนี้จะเป็นเพลงแนวโฟล์คซองที่เธอร่วมกันสร้างกับกลุ่มนักร้องหรือศิลปินเดี่ยวคนอื่น ๆ ในสังกัดเดียวกัน นอกจากนั้น ในปี พ.ศ. 2543 เธอยังได้เข้าร่วมกับกับกลุ่ม **อากะกุมิ4** ซึ่งเป็นหนึ่งในเฮลโล! โปรเจกต์ ชัฟเฟิลยูนิต พร้อมกับ**คิโระ5**และ**อาโออิโระ7**

วันที่ 15 เมษายน พ.ศ. 2544 นากาซาวะได้สำเร็จการศึกษาจากมอร์นิงมูซูเมะ เพื่อที่จะทำกิจกรรมอย่างอื่นนอกจากการร้องเพลงในช่วงอายุ 30 ปีที่จะมาถึง ซึ่งในขณะนั้นเธอมีอายุ 27 ปี ทำให้**คาโอริ อีดะ**ได้รับตำแหน่งหัวหน้าวงในวันถัดมา

## ผลงาน
### เพลงซิงเกิล

### อัลบั้มเพลง

### วิดีโอ/ดีวีดี

### ภาพยนตร์

### รายการโทรทัศน์
* เฮลโล! มอร์นิง 
* ไอดอล โวะซางาเซะ! 
* เอ็ม โนะโมกูชิโรกุ
* เฮลโลแลนด์ 
* เอ็นเอชเคจูเนียร์สเปเชียล 
* โอซากะฮัตสึเค็งกิ แดช! โดยาห์ 
* CCHU~NEN

### ละครโทรทัศน์
* พ.ศ. 2544 
** 3 ม.ค. – ไอเก็งโรซินันเตะโนะไซนัง 
** 9 ก.ค. – บิวตี 7 
* พ.ศ. 2545 
** 3 ม.ค. – กินซะโนะโคอิ 
** 6 เม.ย. – โกกูเซ็ง () 
* พ.ศ. 2546 – โกกูเซ็ง สเปเชียล 
* พ.ศ. 2547  
** โคชิระฮงอิเกงามิโชะ () (3), (4)
* พ.ศ. 2548 – โคชิระฮงอิเกงามิโชะ (5)
* พ.ศ. 2549 – โฮมเมคเกอร์

### ภาพยนตร์โฆษณา
* เอรูเซนุ
* นิฮงโจวโอวเคบะ
* โอริโกงาโดะ
* ซูเกโอโดวชิเตบูรุ

### รายการวิทยุ
* นากาซาวะ ยูโกะ โนะ ออลไนท์นิปปงซูเปอร์ 
* นากาซาวะ ยุโกะ โนะ ออลไนท์นิปปงซันเดย์สเปเชียล / นากาซาวะ ยูโกะ โนะ 
* คิมามะนิ คลาสสิก (รายการของมิวสิคพลาซ่า)
* ยังทาวน์ โดวโยวบิ
* มาจิอาซะ

### สมุดรวมภาพถ่าย
* พ.ศ. 2544 – ฟีเธอร์ ~ นากาซาวะ ยูโกะ ซาชินโชว 
* พ.ศ. 2546 – วาตาชิกะโอะโมว, คนนะอนนะ – นากาซาวะ ยูโกะ ซาชินโชว () 

### หนังสือ
* พ.ศ. 2545 – ไคชิง
* พ.ศ. 2546 – ซุตโตะอูชิโรการะมิเตกิตะ

## อ้างอิง

หมวดหมู่:นักร้องหญิงญี่ปุ่น
หมวดหมู่:มอร์นิงมูซูเมะ
หมวดหมู่:บุคคลที่เกิดในปี พ.ศ. 2516
หมวดหมู่:บุคคลจากจังหวัดเกียวโต
หมวดหมู่:นักแสดงญี่ปุ่น
หมวดหมู่:ผู้มีชื่อเสียงทางโทรทัศน์ชาวญี่ปุ่น
สีดำ

**สีดำ** เป็นสีของวัตถุที่ไม่สะท้อนแสงที่สเปกตรัมสะท้อนออกมา วัตถุสีดำจะดูดกลืนทุกสีในสเปกตรัม จึงไม่สะท้อนสีใด ๆ ออกมาเลย หลายคนคิดว่าสีดำคือ "การผสมทุกสีเข้าด้วยกัน" แต่ความเป็นจริงแล้ว สีที่สามารถสะท้อนแสงคืนได้หมดทุกสีคือ สีขาว บางครั้งสีดำบ่งบอกถึงความว่างเปล่า และไม่มีสีสัน แต่สีดำเป็นสีสีหนึ่ง สามารถบ่งบอกคุณลักษณ์ต่าง ๆ ของวัตถุ เช่น แมวสีดำ หรือภาพศิลป์สีดำ หมูป่าสีดำ นอกจากนี้ยังมีหลักฐานทางประวัติศาสตร์ว่าสีดำถือเป็นหนึ่งในโทนสีแรก ๆ ที่มนุษย์ยุคหินใช้วาดภาพเขียนในถ้ำ มีการค้นพบภาพวาดกระทิงและสัตว์ต่าง ๆ ในถ้ำลัสโก โดยการใช้ถ่านหิน และต่อมามนุษย์ยุคหินก็เริ่มใช้กระดูกและเขาสัตว์มาเผาไฟ พื่อสร้างสีดำให้เข้มขึ้น

## ความหมายและการใช้
* สีดำ เป็นสีแทนสัญลักษณ์ของความลึกลับน่ากลัว ความมีอำนาจ ส่วนมากจะมีความหมายไปทางลบ มีความหมายตรงข้ามกับสีขาว
* การแต่งชุดดำไปงานศพ หรือติดปลอกแขนสีดำ เป็นสัญลักษณ์ของการไว้ทุกข์
* สีดำ เป็นสีหลักในระบบสี CMYK (K มาจาก blac**k**)
* หนังสือและเอกสารทั่วไป มักใช้หมึกสีดำเพื่อพิมพ์หรือเขียนตัวหนังสือ ส่วนการใช้สีอื่น ๆ เพื่อตกแต่งหรือเน้นให้เด่นชัด
* แฟชั่นการแต่งตัวแบบกอธ (Goth) จะเน้นไปทางสีดำ ทั้งเสื้อผ้าและการแต่งหน้า
* มีความเชื่อว่าแมวดำเป็นตัวนำความโชคร้ายมาสู่ โดยเฉพาะความเชื่อที่ว่าหากแมวดำกระโดดข้ามศพ จะทำให้ศพนั้นเฮี้ยน ในขณะที่แมวดำล้วนที่เป็นแมวไทยมงคลคือ โกนจา และนิลรัตน์
* นิล เป็นอัญมณีที่มีสีดำ
* ในวรรณกรรมเรื่อง กามนิตวาสิฎฐี ได้มีการเปรียบเทียบสีดำว่าเป็นสีแห่งความรัก ซึ่งจะแตกต่างไปจากคติสีดำโดยทั่วไปอย่างตรงกันข้าม เนื่องจากสีดำคือ สีเดียวกับสีพระศอของพระศิวะ ที่พระองค์ทรงดื่มพิษจากพญานาคเพื่อช่วยโลกไว้เมื่อครั้งกวนเกษียณสมุทร

## รูปภาพ


ไฟล์:Lady Amaranth.jpg|แฟชั่นแบบกอธ
ไฟล์:Black cat eyes.jpg|แมวดำ
ไฟล์:Schwarzer Trauerschmuck2.jpg|เข็มกลัดนิล


## อ้างอิง
2. เปิดประวัติศาสตร์ 'สีดำ' โทนสีที่มีมากกว่าการไว้ทุกข์ ความเศร้า และโลกวิญญาณ
ดำ
หมวดหมู่:ความไม่มี
หมวดหมู่:ความมืด
หมวดหมู่:สีที่ใช้ในเว็บ
โคฮารุ คูซูมิ

**โคฮารุ คูซูมิ** (; เกิดในวันที่ 15 กรกฎาคม ค.ศ. 1992) เป็นนักแสดง นางแบบ นักร้อง และอดีตนักพากย์หญิงชาวญี่ปุ่น เธอเป็นอดีตสมาชิกรุ่นที่ 7 เพียงคนเดียวของมอร์นิงมูซูเมะ

## ชีวิตช่วงต้น
โคฮารุ คูซูมิเกิดที่โอจิยามะ วาชิมะ จังหวัดนีงาตะ และเติบโตในย่านชนบท ครอบครัวของเธอมีทั้งพ่อแม่ พี่ชายและพี่สาว ในช่วงที่เรียนในโรงเรียนประถม เธอสนใจในการเดินแบบจากการอ่านวารสารอย่าง *[[CanCam]]* ก่อนเข้าร่วมกลุ่มมอร์นิงมูซูเมะ เธอเคยเป็นกัปตันทีมวอลเลย์บอลประจำโรงเรียน

## อาชีพ
### 2005-2009: มอร์นิงมูซูเมะ, ''คิราริ สาวใสหัวใจเกินร้อย''
ใน ค.ศ. 2005 เธอได้รับเลือกเป็นสมาชิกรุ่นที่ 7 คนเดียว ซึ่งทางสึนกุให้ชื่อเล่นเธอว่า "มิราเคิล" 

ในเดือนเมษายน ค.ศ. 2006 คูซูมิได้รับบทพากย์เป็นคิราริ สึกิชิมะ ตัวละครหลักในอนิเมะ*[[คิราริ สาวใสหัวใจเกินร้อย]]* และเผยแพร่ดนตรีภายใต้ชื่อตัวละครนี้ เจ้าตัวยังปรากฏตัวใน *[[Haromoni@]]* และ *[[Oha Suta]]* ด้วย ความสำเร็จของอนิเมะและภาพลักษณ์ในชีวิตจริงของคูซูมิ ทำให้กลายเป็นหนึ่งในตัวอย่าง "ดารานักพากย์" ที่กลายเป็นที่นิยมในช่วงปลายคริสต์ทศวรรษ 2000

คูซูมิตัดสินใจจะทำโปรเจกต์เดี่ยวหลังหลัง *คิราริ สาวใสหัวใจเกินร้อย* สิ้นสุดลง โดยหลักคือการเดินแบบ เช่นเดียวกันกับการบันเทิงสายอื่น เช่นสุขนาฏกรรม ในวันที่ 19 กันยายน ค.ศ. 2009 สึนกุประกาศว่าคูซูมิจะออกจากมอร์นิงมูซูเมะและเฮลโล! โปรเจกต์ในวันที่ 6 ธันวาคม หลังการแสดงครั้งสุดท้ายในงาน*Nine Smile* ทัวร์ฤดูใบไม้ร่วงของมอร์นิงมูซูเมะประจำปี 2009 มีแฟน ๆ เข้าร่วมงานนี้เกือบ 4,000 คน

## ผลงาน

### ในฐานะ คิราริ สึกิชิมะ

;อัลบั้มสตูดิโอ
* *[[มิตสึโบชิ]]* (2006)
* *[[คิรารินแลนด์]]* (2007)
* *[[คิราริโทะฟูยุ]]* (2008)

;อัลบั้มรวม
* *[[เบสต์คิราริ]]* (2009)

;ซิงเกิล
* "โคอิคานะ" (2006)
* "บาลาไลกะ" (2006)
* "Happy" (2007)
* "Chance!" (2007)
* "Papancake" (2008)
* "Happy Happy Sunday!" (2009)

## สิ่งตีพิมพ์

### หนังสือภาพ

### อัตชีวประวัติ

})
| Up-Front Books
| 
|-
|}

## ผลงาน

### โทรทัศน์

### วิทยุ
}) || 9 มกราคม ค.ศ. 2016 || 30 มิถุนายน ค.ศ. 2020 || 79.0 FM Port, Niigata
|-
| *Kusumi Koharu's Mediaship 927* || 1 เมษายน ค.ศ. 2016 || 31 มีนาคม ค.ศ. 2017|| 
|}

### ภาพยนตร์

## อ้างอิง

## แหล่งข้อมูลอื่น
*  
*  บัญชีอินสตาแกรมอย่างเป็นทางการ

 

หมวดหมู่:นักร้องญี่ปุ่น
หมวดหมู่:มอร์นิงมูซูเมะ
หมวดหมู่:ผู้มีชื่อเสียงทางโทรทัศน์ชาวญี่ปุ่น
เพ็กฮวยเกี่ยม

**เทพบุตรงูทอง** หรือ **เพ็กฮวยเกี่ยม** () เป็นนิยายกำลังภายในเรื่องที่สองของ กิมย้ง การแปลเป็นภาษาไทย ครั้งแรก โดย จำลอง พิศนาคะ และ ครั้งที่สองโดย น.นพรัตน์  ชื่อภาษาอังกฤษว่า The Sword Stained With Royal Blood

## ตัวละคร

* อ้วงเซ็งจี้ (เหยียนเฉินจือ)
* อุนแชแช
* ฮ่อทิชิ่ว
* เซี่ยซิหยี

## 3 สบบัติ พรรคห้าพิษ (เบญจพิษ)
* กระบี่งูทอง (金蛇剑)
* เหล็กงูทอง (金蛇锥)
* คัมภีร์งูทอง (金蛇秘笈)

## ความแตกต่าง

ในฉบับพิมพ์เก่าของจำลอง พิศนาคะ และ น.นพรัตน์ มีความแตกต่างกันในเรื่องที่อยู่ของตัวละคร ชื่อ *โหวเฉียวจง* (กวีในสมัยราชวงศ์ชิง มีตัวตนอยู่จริง) ในฉบับของจำลอง พิศนาคะ *โหวเฉียงจง* มีบ้านเกิดอยู่ที่เมืองเซี่ยงคิว มณฑลฮ่อหนำ (เหอหนาน) ในขณะที่ฉบับของ น.นพรัตน์ เดิมนั้น มีบ้านเกิดอยู่ที่เกาะบอร์เนียว อาจจะเกิดจากการแก้ไขของท่านกิมย้งในครั้งที่ 1 และ 2 เพราะเป็นการแปลในฉบับที่ต่างกันนี้เอง อนึ่งแม้จะมีความแตกต่างกันบ้าง แต่ก็ถือว่าเล็กน้อยมาก เมื่อเทียบกับเนื้อเรื่องทั้งหมด

## การดัดแปลงในสื่ออื่น

### ภาพยนตร์

### ละครโทรทัศน์

## แหล่งข้อมูลอื่น
* รายละเอียดเพ็กฮวยเกี่ยม

พเพ็กฮวยเกี่ยม
หมวดหมู่:กิมย้ง
จิตรลดา

**จิตรลดา** อาจหมายถึง
* แขวงสวนจิตรลดา
* สวนจิตรลดา
** พระตำหนักจิตรลดารโหฐาน พระราชวังดุสิต
* ตำหนักสวนจิตรลดา ตำหนักที่ประทับของพระบาทสมเด็จพระมงกุฎเกล้าเจ้าอยู่หัวก่อนจะเสด็จขึ้นครองราชย์ อยู่ภายในวังปารุสกวัน (แต่ปัจจุบันมักหมายถึง พระตำหนักจิตรลดารโหฐาน พระราชวังดุสิต)
* โรงเรียนจิตรลดา
* สถาบันเทคโนโลยีจิตรลดา
* โครงการส่วนพระองค์สวนจิตรลดา
* พระสมเด็จจิตรลดา หรือ พระกำลังแผ่นดิน  พระเครื่องที่พระบาทสมเด็จพระปรมินทรมหาภูมิพลอดุลยเดช ทรงสร้างด้วยพระหัตถ์ เพื่อพระราชทานแก่ข้าราชการ ทหาร ตำรวจ ระหว่างปี พ.ศ. 2508 - 2513
* สถานีรถไฟจิตรลดา
* แขวงสวนจิตรลดา เขตดุสิต กรุงเทพมหานคร
* สด จิตรลดา ชื่อในวงการของ เชาวลิต วงศ์เจริญ
ดอยสุเทพ (แก้ความกำกวม)

**ดอยสุเทพ** สามารถหมายถึง
* วัดพระธาตุดอยสุเทพราชวรวิหาร
* ดอยสุเทพ
* อุทยานแห่งชาติดอยสุเทพ-ปุย
ตำหนักสวนจิตรลดา

thumb|ตำหนักสวนจิตรลดา หัวมุมถนนราชดำเนินนอกตัดกับถนนศรีอยุธยา
thumb|Chitlada Mansion terrace
**ตำหนักสวนจิตรลดา** เป็นตำหนักซึ่งเดิมเป็นของพระบาทสมเด็จพระมงกุฎเกล้าเจ้าอยู่หัว ตั้งแต่ครั้งดำรงพระราชอิสริยยศสมเด็จพระบรมโอรสาธิราชฯ สยามมกุฎราชกุมาร อยู่ใกล้กับวังปารุสกวัน เมื่อพระบาทสมเด็จพระมงกุฎเกล้าเจ้าอยู่หัวเสด็จขึ้นครองราชย์ ทรงพระกรุณาโปรดเกล้าฯ ให้สร้าง พระตำหนักจิตรลดารโหฐาน ขึ้นบริเวณทุ่งส้มป่อย และย้ายไปประทับที่นั่น และพระกรุณาโปรดเกล้าฯ พระราชทานตำหนักสวนจิตรลดา แลกเปลี่ยนกับที่ดินบริเวณท่าวาสุกรี ของสมเด็จพระเจ้าบรมวงศ์เธอ เจ้าฟ้าจักรพงษ์ภูวนาถ กรมหลวงพิษณุโลกประชานาถ

ปัจจุบัน เมื่อกล่าวถึงตำหนักสวนจิตรลดา มักสับสนกับ **สวนจิตรลดา** หรือ **พระตำหนักสวนจิตรลดา** ซึ่งหมายถึงพระตำหนักจิตรลดารโหฐาน พระราชวังดุสิต

## แหล่งข้อมูลอื่น

หมวดหมู่:โบราณสถานในเขตดุสิต
หมวดหมู่:สิ่งก่อสร้างในเขตดุสิต
หมวดหมู่:พระราชวังดุสิต
สวนจิตรลดา
นิวพลอต

**นิวพลอต**  (gnuplot) เป็นซอฟต์แวร์ฟรีที่ใช้ในการวาดกราฟ โดยรับคำสั่งจากหน้าจอใช้แบบข้อความ หรือจากคอมมานด์ไลน์ ผู้ใช้สามารถพิมพ์ฟังก์ชันคณิตศาสตร์ลงไปและโปรแกรมจะแสดงกราฟให้ทันที และยังมีลูกเล่นในการจัดปรับเปลี่ยนรูปกราฟได้อีกมาก โปรแกรมดังกล่าวใช้ได้บนคอมพิวเตอร์และระบบปฏิบัติการส่วนใหญ่ (ลีนุกซ์, ยูนิกซ์, ไมโครซอฟท์วินโดวส์, แมคโอเอสเท็น)

นิวพลอตสามารถวาดผลลัพธ์ออกหน้าจอได้ทันที หรือวาดลงแฟ้มกราฟิกหลายชนิด ซึ่งรวมถึง PNG, EPS, SVG, JPEG และอีกมาก มันสามารถสร้างโค้ด LaTeX สำหรับใช้ในโปรแกรมจัดหน้าเอกสาร LaTeX ได้ทันทีอีกด้วย

gnuplot ถูกใช้เป็นโปรแกรมพลอตสำหรับโปรแกรม GNU Octave, แม็กซิมา และ gretl และเราสามารถใช้มันได้จากภาษาสคริปต์ต่าง ๆ เช่น ภาษาเพิร์ล (ผ่าน CPAN) , ภาษาไพทอน (ผ่าน Gnuplot-py และ SAGE) , ภาษารูบี (ผ่าน rgnuplot) และ Smalltalk (Squeak และ GNU Smalltalk). นิวพลอตเขียนด้วยภาษาซี

## ตัวอย่างคำสั่ง
ในกรณีวาดกราฟ y = sin (x)  นั้นจะใช้คำสั่ง:

`
plot sin (x) 
`

## สัญญาอนุญาต
ชื่อของโปรแกรมนิวพลอต (gnuplot) แม้จะสะกดคล้ายกับโครงการกนู แต่นิวพลอตก็ไม่ได้เกี่ยวข้องกับโครงการกนูแต่อย่างใด รวมทั้งไม่ได้ใช้สัญญาอนุญาตสาธารณะทั่วไปของกนูอีกด้วย  อย่างไรก็ตามโปรแกรมของโครงการกนูบางตัวนั้นใช้งานนิวพลอต เพื่อแสดงความแตกต่างให้ชัดเจนออกจากโปรแกรมในโครงกนู ชื่อนิวพลอตจึงเลือกใช้ตัวอักษรพิมพ์เล็ก (gnuplot) 

ชื่อของโปรแกรมนี้ในตอนแรกถูกเลือกเพื่อให้แตกต่างจากโปรแกรมที่ชื่อ “newplot” และเป็นการพบกันครึ่งทางระหว่างชื่อ 
“llamaplot” และ “nplot”

โปรแกรมดังกล่าวแจกจ่ายภายใต้สัญญาอนุญาตที่อนุญาตให้ทำสำเนาและแก้ไขซอร์สโค้ดได้ อย่างไรก็ตามการแจกจ่ายรุ่นที่ถูกแก้ไขนั้น อนุญาตให้แจกจ่ายได้ในรูปแบบของแพตช์เท่านั้น (ไม่อนุญาตให้แจกจ่ายโปรแกรมที่ถูกแก้ไขตัวเต็ม)

## อ้างอิง

## แหล่งข้อมูลอื่น
* เว็บไซต์ของ นิวพลอต

หมวดหมู่:ซอฟต์แวร์กราฟิกส์
หมวดหมู่:ฟรีแวร์
วัดพระธาตุแช่แห้ง

**วัดพระธาตุแช่แห้ง พระอารามหลวง** () เป็นพระอารามหลวง ชั้นตรี ชนิดสามัญ ตั้งอยู่ที่ บ้านหนองเต่า หมู่ 3 ตำบลม่วงตึ๊ด อำเภอภูเพียง จังหวัดน่าน อยู่ห่างจากตัวเมืองออกไปประมาณ 3 กิโลเมตร เดิมเป็นวัดราษฎร์ องค์พระธาตุตั้งอยู่บนเนินเขาลูกเตี้ย ๆ เป็นสีทองสุกปลั่ง สามารถมองเห็นได้แต่ไกล เนื่องจากสูงถึง 2 เส้น  เป็นอนุสรณ์ของความรักและความสัมพันธ์ ระหว่างเมืองน่านกับเมืองสุโขทัยในอดีต

## ความสำคัญ
* ศาสนสถานสำคัญประจำจังหวัดน่าน
* พระธาตุแช่แห้ง ใช้เป็นสถานที่ประกอบพิธีน้ำอภิเษกน้ำบ่อแก้ว จังหวัดน่าน ใช้ทำน้ำอภิเษก
* พระธาตุแช่แห้ง เป็นพระธาตุประจำปีเกิด ของคนที่เกิดปีเถาะ (ปีนักษัตรกระต่าย)

## อ้างอิง

พระธาตุแช่แห้ง 
พระธาตุแช่แห้ง
ช่แ
แช่แห้ง
หมวดหมู่:โบราณสถานในจังหวัดน่าน
หมวดหมู่:สิ่งก่อสร้างในอำเภอภูเพียง
เทศบาลโอเอกูซี

thumb|250px|ภูมิทัศน์ของเขตเทศบาลโอเอกูซี
250px|right|thumb|ที่ตั้งเขตเทศบาลโอเอกูซีบนเกาะติมอร์
thumb|250px|การแบ่งเขตในโอเอกูซี
thumb|250px|เมืองและแม่น้ำในโอเอกูซี
**โอเอกูซี** (; ) เป็นดินแดนของประเทศติมอร์-เลสเต (ติมอร์ตะวันออก) ที่ไม่มีพื้นที่ติดกับดินแดนส่วนอื่นของประเทศ มีขนาด 815 ตารางกิโลเมตร เป็นพื้นที่ตามแนวชายฝั่งในซีกตะวันตกของเกาะติมอร์ มีพรมแดนติมอร์ตะวันตกของประเทศอินโดนีเซีย ล้อมรอบไว้ มีเฉพาะทางเหนือที่ติดกับทะเลซาวู เมืองหลักของเทศบาลนี้คือ ปันเตมากัสซาร์ (Pante Macassar) หรืองเมืองโอเอกูซี ซึ่งในสมัยที่เป็นอาณานิคมของโปรตุเกส เรียก *Vila Taveiro*

การเดินทางจากกรุงดิลีสามารถเดินทางได้แค่ทางเรือเท่านั้น เทศบาลโอเอกูซีเป็นดินแดนที่พิเศษกว่าเทศบาลอื่น ๆ ของติมอร์-เลสเต เพราะเนื่องจากเป็นดินแดนที่ทางรัฐเข้าไปปกครองได้ยาก จึงมีการตั้งผู้นำถิ่นขึ้น ซึ่งมีสิทธิในการตัดสินใจในการดำเนินกิจการของดินแดนแห่งนี้โดยไม่ต้องผ่านรัฐบาลกลาง

## ประชากร
มีประชากร 58,521 คน มี 13,016 ครัวเรือน (Census 2004) มีชาวอาโตนีเป็นชนพื้นเมืองประมาณ 20,000 คน โดยชนเผ่านี้ส่วนใหญ่อยู่ในติมอร์ตะวันตก 

### ภาษา
นอกจากภาษาราชการของติมอร์ตะวันออกคือภาษาเตตุนและภาษาโปรตุเกส มีการใช้ภาษาอินโดนีเซียเป็นภาษากลางมากในบริเวณนี้ ชาวอาโตนีพูดภาษาไบเกโน ซึ่งอยู่ในตระกูลภาษาออสโตรนีเซียน ส่วนใหญ่จะพูดได้ภาษาเดียว มีคำยืมจากภาษาโปรตุเกสเล็กน้อย และแทบจะไม่มีจากภาษาเตตุนเลย

### ศาสนา
ส่วนใหญ่นับถือศาสนาคริสต์ นิกายโรมันคาทอลิก

## การแบ่งเขตบริหาร
โอเอกูซีแบ่งออกเป็น 4 เขต
* นีตีเบ (Nitibe)
* โอเอซีโล (Oesilo)
* ปันเตมากาซาร์  (เมืองหลัก)
* ปาซาเบ (Passabe)

## แหล่งข้อมูลอื่น
* Union of Capital Cities of the Portuguese Language ()
* Association of Soldiers of Oecusse ()

โอเอกูซี

หมวดหมู่:ดินแดนแทรกและดินแดนส่วนแยก
เขตปกครองตนเองทิเบต

**เขตปกครองตนเองทิเบต** หรือ **เขตปกครองตนเองซีจ้าง** เป็นเขตปกครองตนเองของชาวทิเบต ตั้งอยู่ทางตะวันตกเฉียงใต้ของประเทศจีนมีเมืองหลวงชื่อ ลาซ่า มีพระเป็นผู้นำของเขตปกครองตนเองนี้ ชาวทิเบตนับถือศาสนาพุทธนิกายวัชรยาน คล้ายกับประเทศภูฏาน ทิเบตตั้งอยู่บนเทือกเขาหิมาลัย เป็นที่ราบสูงที่สูงที่สุดในโลก จนได้รับฉายาว่า *หลังคาโลก* ทิเบตมีอากาศที่หนาวเย็นมาก และมีความกดอากาศและออกซิเจนที่ต่ำ ฉะนั้นผู้ที่จะมาในทิเบตจะต้องปรับสภาพร่างกายก่อน และด้วยเหตุนี้ประชากรที่อาศัยอยู่ในทิเบตจึงน้อย

พลเมืองชายของทิเบตกว่าครึ่งบวชเป็นพระ ก่อนที่จีนจะผนวกทิเบตเป็นเขตปกครองตนเอง ทิเบตมีสามเณริกามากที่สุดในโลก ในทิเบตเคยมีคัมภีร์มากมาย พลเมืองนับถือศาสนาอย่างเคร่งครัด จนได้รับฉายาว่า "แดนแห่งพระธรรม"

## ที่ตั้งและอาณาเขต
thumb|ที่ตั้งของทิเบต
เขตปกครองตนเองทิเบตมีพื้นที่ติดต่อดังนี้ 
* **ทิศเหนือ** ติดต่อกับเขตปกครองตนเองชินเจียงอุยกูร์และมณฑลชิงไห่ (ประเทศจีน)
* **ทิศตะวันออก** ติดต่อกับมณฑลเสฉวน (ประเทศจีน)
* **ทิศใต้** ติดต่อกับประเทศเนปาล ประเทศภูฏาน มณฑลยูนนาน (ประเทศจีน) รัฐอัสสัม รัฐนาคาแลนด์ (ประเทศอินเดีย) ในปัจจุบัน บริเวณที่มีเขตติดต่อกับประเทศอินเดียนี้ ยังเป็นบริเวณพื้นที่พิพาทระหว่างจีนกับอินเดีย ซึ่งอินเดียได้อ้างกรรมสิทธิ์เข้ามาปกครอง และเรียกดินแดนบริเวณนี้ว่า อรุณาจัลประเทศ
* **ทิศตะวันตก** ติดต่อกับรัฐชัมมูและกัศมีร์ (ประเทศอินเดีย) และประเทศปากีสถาน

## ประวัติ

ก่อนคริสต์ศักราช ชนชาติทิเบตอาศัยอยู่ที่ราบสูงทิเบต มีการไปมาหาสู่กันกับชนชาติฮั่นที่อาศัยอยู่ในแผ่นดินใหญ่จีน ผ่านระยะเวลาอันยาวนาน เผ่าชนต่าง ๆ ของที่ราบสูงชิงไห่-ทิเบตก็ค่อย ๆ รวมกันเป็นเอกภาพ และกลายเป็นชนชาติทิเบตในปัจจุบัน

ต้นคริสต์ศตวรรษที่ 7 สภาพแบ่งแยกปั่นป่วนในภูมิภาคกลางของจีนที่ดำเนินมาเป็นเวลานาน 300 กว่าปีได้สิ้นสุดลง ขณะเดียวกัน วีรบุรุษซงแจ็นกัมโป ราชวงศ์ยาร์ลุง ของชนชาติทิเบตได้สถาปนาจักรวรรดิทิเบตอย่างเป็นทางการขึ้นมา และตั้งเมืองหลวงที่นครลาซ่า ในช่วงปกครองประเทศ พระเจ้าซงแจ็นกัมโปได้ศึกษาเทคโนโลยีทางการผลิตและผลงานทางการเมืองและวัฒนธรรมที่ทันสมัยของราชวงศ์ถัง และมีความสัมพันธ์ฉันมิตรในด้านต่าง ๆ กับราชวงศ์ถังไม่ว่าจะเป็นด้านการเมือง เศรษฐกิจ และวัฒนธรรม

ในช่วงกลางคริสต์ศตวรรษที่ 13 หลังจากทิเบตได้รวมเข้าเป็นดินแดนส่วนหนึ่งของจีนเป็นต้นมา แม้ว่าจีนจะมีหลายราชวงศ์ที่ผลัดเปลี่ยนกันขึ้นปกครองประเทศ และเปลี่ยนอำนาจรัฐหลายครั้ง แต่ทิเบตก็อยู่ภายใต้การควบคุมของรัฐบาลกลางมาโดยตลอดไม่ว่าราชวงศ์ใด

หลังจากราชวงศ์ชิงได้สถาปนาขึ้นในปี พ.ศ. 2187 (ค.ศ. 1644) ได้ให้ความสำคัญเป็นอย่างยิ่งในการปกครองควบคุมทิเบตอย่างใกล้ชิด ทำให้อำนาจการบริหารปกครองของรัฐบาลกลางเป็นไปอย่างมีระบบระเบียบยิ่งขึ้น เมื่อปี พ.ศ. 2270 (ค.ศ. 1727) ราชวงศ์ชิงได้ส่งเสนาบดีไปประจำทิเบต เพื่อเป็นตัวแทนของส่วนกลางกำกับดูแลกิจกรรมบริหารส่วนท้องถิ่นของทิเบต

ตั้งแต่ พ.ศ. 2455 ราชอาณาจักรทิเบตประกาศแยกตัวเป็นเอกราชจากจีน แต่จีนยังมีอิทธิพลต่อการเมืองภายในทิเบตและยังมีอำนาจปกครองทิเบตในคามและอัมโด จนถึง พ.ศ. 2501 จีนบุกเข้าทิเบตและก่อตั้งเขตปกครองพิเศษขึ้น

ผู้นำทางจิตวิญญาณและผู้นำสูงสุดของชาวทิเบตคือ องค์ทะไลลามะ องค์ปัจจุบัน

## การแบ่งเขตการปกครอง

เขตปกครองตนเองทิเบตแบ่งออกเป็น 7 เขตการปกครองระดับจังหวัด ประกอบด้วย 6 นครระดับจังหวัด และ 1 จังหวัด

ภายในนี้ยังแบ่งออกเป็น 74 เขตการปกครองระดับอำเภอ ประกอบด้วย 66 อำเภอ และ 8 เขต

## ดูเพิ่ม

* พระราชวังโปตาลา
* พุทธศาสนาในทิเบต
* ทะไล ลามะ

## อ้างอิง

## แหล่งข้อมูลอื่น

* เว็บไซต์ทางการของเขตปกครองตนเองทิเบต 



ทิเบต
ท
.th

**.th** เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศไทย บริหารโดยบริษัท ที.เอช.นิค จำกัด (THNIC) ควบคุมโดย มูลนิธิศูนย์สารสนเทศเครือข่ายไทย (Thai Network Information Center Foundation)

โดเมน .th เริ่มใช้ครั้งแรกเมื่อ เดือน มิถุนายน พ.ศ. 2531 โดยความร่วมมือระหว่าง 3 หน่วยงาน ได้แก่ สถาบันเทคโนโลยีแห่งเอเชีย (AIT) มหาวิทยาลัยสงขลานครินทร์ และ จุฬาลงกรณ์มหาวิทยาลัย ปัจจุบันมีสถานะการใช้เป็นที่แพร่หลายในประเทศไทย

## โดเมนระดับที่สอง
ที.เอช.นิค อนุญาตให้จดทะเบียน .th ในโดเมนระดับที่สาม ภายใต้โดเมนระดับที่สองที่กำหนดไว้แล้วเจ็ดประเภทเท่านั้น ได้แก่
* *.ac.th* หน่วยงานการศึกษา (academic institutions) สำหรับสถาบันการศึกษา ผู้สมัครขอจดทะเบียนโดเมนเนมภายใต้หมวดหมู่นี้ จะต้องเป็นสถาบันการศึกษาที่จดทะเบียนในประเทศไทย
* *[[.co.th]]* หน่วยงานการค้า (commercial entities) สำหรับการพาณิชย์และธุรกิจ ผู้สมัครขอจดทะเบียนชื่อโดเมนภายใต้หมวดหมู่นี้ จะต้องเป็นองค์กรพาณิชย์ที่จดทะเบียนในประเทศไทย หรือบริษัทต่างประเทศที่มีตัวแทนอยู่ในประเทศไทย และตัวแทนนั้น จะต้องจดทะเบียนในประเทศไทย และได้รับการโอนสิทธิ ในการจดทะเบียนชื่อโดเมนจากบริษัทแม่ในต่างประเทศเป็นที่เรียบร้อย
* *[[.go.th]]* หน่วยงานรัฐบาล (government use) สำหรับการใช้ของภาครัฐบาล เช่น กระทรวงหรือหน่วยงานรัฐบาล ผู้สมัครขอจดทะเบียนชื่อโดเมนภายใต้หมวดหมู่นี้จะต้องเป็นหน่วยงานของรัฐบาลไทย (มติการประชุมคณะรัฐมนตรี)
* *.mi.th* หน่วยงานทหาร (military use) สำหรับหน่วยงานทางทหาร
* *.or.th* หน่วยงานไม่แสวงผลกำไร (non-profit organizations) สำหรับองค์กรที่ไม่แสวงผลกำไร
* *.net.th* ผู้ให้บริการอินเทอร์เน็ต (Internet providers) สำหรับนิติบุคคลผู้ได้รับใบอนุญาตประกอบกิจการโทรคมนาคมทั้ง 3 แบบ ตาม พระราชบัญญัติ การประกอบกิจการโทรคมนาคม พ.ศ. ๒๕๔๔
* *.in.th* บุคคลหรือองค์กรทั่วไปในประเทศไทย (individuals / organizations) สำหรับบุคคลทั่วไป และหน่วยงานทุกประเภท

## โดเมนระดับบนสุดที่สอง

ในปี พ.ศ. 2553 มีการจดทะเบียนโดเมนระดับบนสุดขึ้นใหม่อีกชื่อหนึ่งคือ **.ไทย** เพื่อใช้เป็นชื่อโดเมนในภาษาท้องถิ่น จนกระทั่งปัจจุบัน เว็บไซต์หลายพันแห่งใช้โดเมนนี้ มีทั้งจดทะเบียนเพื่อใช้เป็นโดเมนหลัก และใช้ควบคู่ไปกับ .th ดั้งเดิม

ในทางเทคนิค ".ไทย" จะถูกแปลงให้เป็น ".xn--o3cw4h" รวมทั้งโดเมนย่อยตามขั้นตอนวิธีของชื่อโดเมนสากลวิวัตน์ (Internationalized Domain Name: IDN) เพื่อให้เข้ากันได้กับมาตรฐานเดิม RFC 883 ที่ใช้ได้เพียงรหัสแอสกีเท่านั้น

ที.เอช.นิค อนุญาตให้จดทะเบียน .ไทย ทั้งระดับที่สองและระดับที่สามตามที่กำหนดเจ็ดประเภท
* *.ศึกษา.ไทย* ประเภทเดียวกับ *.ac.th*
* *.ธุรกิจ.ไทย* ประเภทเดียวกับ *.co.th*
* *.รัฐบาล.ไทย* ประเภทเดียวกับ *.go.th*
* *.ทหาร.ไทย* ประเภทเดียวกับ *.mi.th*
* *.องค์กร.ไทย* ประเภทเดียวกับ *.or.th*
* *.เน็ต.ไทย* ประเภทเดียวกับ *.net.th*
* *.ไทย* ประเภทเดียวกับ *.in.th*

## ชื่อที่ห้ามจดทะเบียน
ชื่อที่ห้ามจดทะเบียนตามนโยบายของ ที.เอช.นิค มีมากกว่า 7,000 รายการ ส่วนใหญ่เป็นชื่อประเทศ เมืองหลวง เมืองใหญ่ สถานที่ทางภูมิศาสตร์อื่น ๆ ชนชาติหรือกลุ่มชาติพันธุ์ ชื่อองค์การรัฐบาล ซึ่งจะสงวนไว้ให้กับหน่วยงานที่เกี่ยวข้องเท่านั้น นอกจากนี้ชื่อที่พ้องกับเชื้อพระวงศ์ คำหยาบคาย และคำที่เกี่ยวกับกิจกรรมทางเพศ อาชญากรรม และความมั่นคงของประเทศ ไม่อนุญาตให้จดทะเบียน

## อ้างอิง

* ข้อมูล whois ของ .th จาก IANA 

## แหล่งข้อมูลอื่น
*บริษัท ที.เอช.นิค จำกัด
*มูลนิธิศูนย์สารสนเทศเครือข่ายไทย

th
หมวดหมู่:การสื่อสารในประเทศไทย
ซายูมิ มิจิชิเงะ

**ซายูมิ มิจิชิเงะ** (, เกิดวันที่ 13 กรกฎาคม พ.ศ. 2532) เป็นนักร้อง นักแสดงและนางแบบชาวญี่ปุ่น เธอเป็นอดีตสมาชิกรุ่นที่ 6 ของมอร์นิงมูซูเมะ

## ประวัติ
### ชีวิตช่วงต้นและครอบครัว
มิจิชิเงะเกิดที่เมืองอูเบะ จังหวัดยามางูจิ เธอเป็นลูกคนสุดท้องในบรรดาลูก 3 คน มีพี่ชายกับพี่สาว โดยชื่อของเธอได้รับมาจากการที่พ่อของเธอนั้นเป็นแฟนคลับของอดีตผู้ประกาศข่าวสาวช่องเอ็นเอชเค ที่มีชื่อว่า "ซายูมิ โฮริเอะ"หลังจากนั้นเธอได้ย้ายมาอาศัยอยู่ที่กรุงโตเกียวพร้อมแม่กับพี่สาวของเธอ หลังจากที่เธอได้เข้าร่วมมอร์นิงมูซูเมะ

นอกจากนั้นมิจิชิเงะมีลูกพี่ลูกน้องที่เป็นนักร้องด้วยกันอย่างซาโฮะ มิจิชิเงะ ซึ่งเป็นอดีตสมาชิกรุ่นที่ 6 ของโฮคาโงะ พรินเซส

### มอร์นิงมูซูเมะ (ค.ศ. 2003 - 2014)
[thumb|[ไอกะ มิสึอิ (ซ้าย) มิจิชิเงะ (กลาง) และเอริ คาเม แสดงในงานคอนเสิร์ต *Platinum 9 Disc* ในเดือนพฤษภาคม ค.ศ. 2009]]
ในช่วงปลายปี พ.ศ. 2545 ตอนที่ซายูมิอายุ 13 ปี ได้เข้าร่วมโครงการ *Love Audition 2002* เพื่อคัดเลือกสมาชิกรุ่นที่ 6 ของมอร์นิงมูซูเมะ มีผู้เข้าร่วมออดิชัน 10,000 คน แต่ในวันที่ 19 มกราคม พ.ศ. 2546 มีผู้ผ่านการคัดเลือกเพียงสามคน คือ ตัวเธอเอง, เอริ คาเมและเรนะ ทานากะ (ส่วนมิกิ ฟูจิโมโตะ ได้ผันตัวจากนักร้องเดี่ยวในสังกัด เฮลโล! โปรเจกต์ มาเข้าร่วมเป็นสมาชิกรุ่นที่ 6 ร่วมกับซายูมิ,เอริและเรนะในภายหลัง)

ในวันที่ 18 พฤษภาคม พ.ศ. 2555 ริสะ นีงากิ ได้สำเร็จการศึกษาจากมอร์นิงมูซูเมะพร้อมกับ ไอกะ มิตสึอิ ริสะได้มอบตำแหน่งให้กับซายูมิเป็นหัวหน้าวงคนที่ 8

ในวันที่ 26 พฤศจิกายน พ.ศ. 2557 ซายูมิได้สำเร็จการศึกษาจากมอร์นิงมูซูเมะและเธอได้มอบตำแหน่งให้มิซูกิ ฟูกูมูระเป็นหัวหน้าวงคนที่ 9

ซายูมิได้ทำงานในฐานะสมาชิกของมอร์นิงมูซูเมะในระยะเวลาที่ยาวที่สุดโดยระยะเวลา 11 ปีกับ 10 เดือน (คนที่ทำงานกับมอร์นิงมูซูเมะในเวลาที่สั้นที่สุดโดยระยะเวลา 1 ปีกับ 7 เดือน นั่นคือ "อาซูกะ ฟูกูดะ" อดีตสมาชิกรุ่นที่ 1)

## ผลงาน
:*ผลงานที่มิจิชิเงะมีส่วนร่วมกับ[[มอร์นิงมูซูเมะ]]ในฐานะสมาชิก โปรดดูที่บทความ[[รายชื่อผลงานของมอร์นิงมูซูเมะ]]* 

### สมุดรวมภาพถ่าย
* [29 ตุลาคม พ.ศ. 2547] Michishige Sayumi (道重さゆみ)
* [13 มกราคม พ.ศ. 2550] Doukei (憧憬)
* [30 มิถุนายน พ.ศ. 2550] 17 Love-Hello! Michishige Sayumi (17ラブハロ! 道重さゆみ)
* [9 ธันวาคม พ.ศ. 2550] Sousou (蒼蒼)
* [25 กันยายน พ.ศ. 2551] LOVE LETTER
* [11 กรกฎาคม พ.ศ. 2552] 20sai 7gatsu 13nichi (20歳7月13日)
* [26 เมษายน พ.ศ. 2553] Lā
* [27 ตุลาคม พ.ศ. 2554] Sayuminglandoll
* [25 มกราคม พ.ศ. 2556] Mille-feuille (美ルフィーユ)
* [27 ตุลาคม พ.ศ. 2556] Blue Rose
* [26 ตุลาคม พ.ศ. 2557] YOUR LOVE
* [13 กรกฎาคม พ.ศ. 2561] DREAM
* [ธันวาคม พ.ศ. 2563] Sayumi Michishige Photobook

### ซิงเกิลคอลแลบ
* [13 มีนาคม พ.ศ. 2562] เซ็ตไตคาโนโจ (ร่วมร้องกับเซโกะ โอโมอิ)

### ภาพยนตร์

## การปรากฏตัว
### รายการโทรทัศน์

### รายการวิทยุ

### อินเทอร์เน็ต

## อ้างอิง

## ดูเพิ่ม
* เฮลโล! โปรเจกต์
* มอร์นิงมูซูเมะ

## แหล่งข้อมูลอื่น

* เว็บบล็อก 
* อินสตาแกรม
* ทวิตเตอร์
* 

หมวดหมู่:นักร้องญี่ปุ่น
หมวดหมู่:มอร์นิงมูซูเมะ
หมวดหมู่:บุคคลจากจังหวัดยามางูจิ
หมวดหมู่:บุคคลจากอูเบะ
หมวดหมู่:นักแสดงญี่ปุ่น
หมวดหมู่:ผู้มีชื่อเสียงทางโทรทัศน์ชาวญี่ปุ่น
รายชื่อนักมวยสากลชาวไทยที่เคยชิงแชมป์โลก

## รายชื่อนักมวยสากลชาวไทยที่เคยชิงแชมป์โลกเฉพาะสถาบัน WBC, WBA, WBO และ IBF
ต่อไปนี้เป็นรายชื่อนักมวยสากลชาวไทยที่เคยชิงแชมป์โลกเฉพาะสถาบัน WBC, WBA, WBO และ IBF แต่ไม่สำเร็จ
# จำเริญ ทรงกิตรัตน์ หรือ ร.ต.อ. สำเริง ศรีมาดี 
# พันธุ์ทิพย์ แก้วสุริยะ 
# ถนอมจิต สุโขทัย 
# มนต์สยาม ฮ. มหาชัย 
# ต้องตา เกียรติวายุภักษ์ 
# สกัด พรทวี หรือนายวิรุฬห์ ผลพิมาย 
# ฟ้าคำรณ วิบูลย์ชัย 
# วิชิต เมืองร้อยเอ็ด 
# ประยูรศักดิ์ เมืองสุรินทร์ หรือนายประยูร สุทธิ 
# ศักดิ์ แกแล็คซี่ 
# ก้องธรณี พยัคฆ์อรุณ หรือนายชาติชาย ทิพย์ท่าไม้ 
# ใหม่ ธนบุรีฟาร์ม หรือ นายปรีชา ชำนาญแทน 
# พัฒน์ อ.ยุทธนากร 
# เพชรไทย ชูวัฒนะ  
# เขาใหญ่ มหาสารคาม 
# โนรี จ๊อกกี้ยิม 
# กาจก้อง แดนภูไท 
# ต่อศักดิ์ ศศิประภายิม หรือนายต่อศักดิ์ ผ่องสุภา 
# สิงห์ประเสริฐ กิตติเกษม 
# ถนอมจิต เกียรติเกรียงไกร 
# โตโต้ ป.พงษ์สว่าง หรือนายจำลอง ธรรมวิยศ 
# ห้าดาว ซีพียิม หรือนายพรชัย เตชสินชัย 
# สุรชัย แสงมรกต หรือนายสุรชัย แลบัว 
# หลักหิน ซีพียิม หรือนายวิชิต ลาภมี 
# พยัคฆ์ นครหลวงโปรโมชั่น หรือนายกิตติชัย ปรีชา 
# สงคราม ป.เปาอินทร์
# มงคล จ.เจริญ หรือนายประสิทธิ์ ศรีมนต์ใต้ 
# โผน แสงมรกต หรือนายพัฒนา สังโยธา 
# เสาหิน ส.ธนิกุล หรือนายอนุพงษ์ ศรีสุข 
# ชาติ เกียรติเพชร หรือนายสุริยา สมีแจ้ง 
# เวทย์ ศักดิ์เมืองแกลง 
# ฟ้าประกอบ รักเกียรติยิม หรือนายประหยัด ไสวงาม 
# นภาพล เกียรติศักดิ์โชคชัย หรือนายนำชัย สารุ 
# ไก่ชน ส.วรพิน
# สด ปูนนกอินทรียิม
# ประมวนศักดิ์ โพธิ์สุวรรณ
# เทอดศักดิ์ จันทร์แดง
# ประเวศน์ ปฐวิกรณ์ยิม
# เนตร ศศิประภายิม
# ฟ้าสั่ง พ.ธวัชชัย หรือ นายณรงค์ฤทธิ์ ปิรัง
# ปิ๊กมี่ เมืองชัยภูมิ
# ยอดเงิน ต.เฉลิมชัย
#ชลธาร อ.พิริยะภิญโญ
#พนมรุ้งเล็ก ไก่ย่างห้าดาวยิม
# วิษณุ ก่อเกียรติยิม
#ทับทิมแดง ศิษย์หลวงพ่อพูล
# สามารถเล็ก ก่อเกียรติยิม
# ยอดมงคล ว.แสงเทพ
#ฟ้าลั่นจูเนียร์ ศักดิ์กรีรินทร์
# จอมทอง ชูวัฒนะ
# อินทนนท์ ศิษย์ชะมวง
# เพชรบางบอน ก่อเกียรติยิม
#ณพ ฐิติพงศกร
#ขวัญพิชิต 13 เหรียญเอ็กซ์เพรส
# แสตมป์ ศิษย์หมอเส็ง
# นวพล นครหลวงโปรโมชั่น
# นกน้อย สิทธิประเสริฐ
# เอกตะวัน ม.กรุงเทพธนบุรี
#พลังพล ซีพีเฟรชมาร์ท
# ถิรชัย อ.เอกรินทร์
# เด่นนภา เกียรตินิวัฒน์
# สะท้านเมืองเล็ก ซีพีเฟรชมาร์ท
# ดาวเหนือ เรือใบไข่มุก
# พงษ์ศักดิ์เล็ก นครหลวงโปรโมชั่น
# ดนัย เงียบภูเขียว

## รายชื่อนักมวยสากลชาวไทยที่เคยชิงแชมป์โลกเฉพาะสถาบัน WBF และ WBU
ต่อไปนี้เป็นรายชื่อนักมวยสากลชาวไทยที่เคยชิงแชมป์โลกเฉพาะสถาบัน WBF และ WBU แต่ไม่สำเร็จ
# วันวิน จ.เจริญ หรือนายมงคล วงษ์ชมภู 
# พรชัย ศิษย์พระพรหม หรือนายสมชาย ทับหนองแวง 
# ลูกน้ำ ส. วรพิน 
# อัศวิน ศิษย์หลักเมือง หรือนายโรจน์ อินคำ 
# อำนาจ สุโขทัย 
# ดอนเทพาย ดัทซ์บอยยิม (รัตนเดช ป.ปณิตา) 
# วันดี สิงห์วังชา หรือนายอ้อน ดูวิเศษ (จ.อุดรธานี) 
# บางแสน ศิษย์พระพรหม

## รายชื่อนักมวยสากลชาวไทยที่เคยชิงแชมป์โลกเยาวชน
ต่อไปนี้เป็นรายชื่อนักมวยสากลชาวไทยที่เคยชิงแชมป์โลกเยาวชนแต่ไม่สำเร็จ
# โกศล ส.วรพิน
# พยัคฆ์ชัย ศิษย์ภราดร 
# แสงศักดา เจริญเกษม 

ขเข้าชิง
ประเทศแทนซาเนีย

**แทนซาเนีย** หรือชื่อทางการ **สหสาธารณรัฐแทนซาเนีย** (; ) เป็นประเทศที่อยู่บนชายฝั่งตะวันออกของแอฟริกา มีอาณาเขตทางเหนือจดเคนยาและยูกันดา ทางตะวันตกจดรวันดา บุรุนดี และสาธารณรัฐประชาธิปไตยคองโก และทางใต้จดแซมเบีย มาลาวี และโมซัมบิก ส่วนทางตะวันออกจดมหาสมุทรอินเดีย ประเทศตั้งชื่อมาจากแผ่นดินใหญ่แทนกันยีกาและเกาะแซนซิบาร์ที่อยู่นอกจากชายฝั่งตะวันออก แทนซาเนียเป็นสมาชิกของเครือจักรภพแห่งชาติ ตั้งแต่ประกาศเอกราชเมื่อ พ.ศ. 2504 เมื่อ พ.ศ. 2507 แทนกันยีกาได้รวมกับแซนซีบาร์ กลายเป็นสหสาธารณรัฐแทนแกนยิกาและแซนซิบาร์ และต่อมาได้เปลี่ยนชื่อเป็นสหสาธารณรัฐแทนซาเนีย เมื่อ พ.ศ. 2539 เมืองหลวงของแทนซาเนียย้ายจากดาร์เอสซาลามไปโดโดมา อย่างไรก็ดี สำนักงานของรัฐบาลหลายแห่งยังคงตั้งอยู่ในเมืองหลวงเดิม

## ภูมิศาสตร์

แทนซาเนียเป็นประเทศที่ใหญ่เป็นอันดับที่ 13 ในแอฟริกาและใหญ่เป็นอันดับที่ 31 ของโลก มีพรมแดนติดกับเคนยาและยูกันดาทางเหนือ รวันดา บุรุนดี และสาธารณรัฐประชาธิปไตยคองโกทางทิศตะวันตก และแซมเบีย มาลาวี และโมซัมบิกทางตอนใต้ ประเทศแทนซาเนียตั้งอยู่บนชายฝั่งตะวันออกของทวีปแอฟริกา และมีชายฝั่งมหาสมุทรอินเดียยาวประมาณ 1,424 ชม (885 ไมล์) นอกจากนี้ยังประกอบด้วยเกาะนอกชายฝั่งหลายแห่ง เช่น อุนกูจา (แซนซิบาร์) เกาะเพมบา และเกาะมาฟีอา

น้ำตกกาลัมโบในภาคตะวันตกเฉียงใต้เป็นน้ำตกที่สูงที่สุดเป็นอันดับสองในแอฟริกาและตั้งอยู่ใกล้ชายฝั่งตะวันออกเฉียงใต้ของทะเลสาบแทนกันยีกา ที่ชายแดนติดกับแซมเบีย พื้นที่อนุรักษ์อ่าวเมไนเป็นพื้นที่คุ้มครองทางทะเลที่ใหญ่ที่สุดของแซนซิบาร์

## ประชากรศาสตร์
48,261,942 คน (ค่าประมาณการ เดือนกรกฎาคม พ.ศ. 2556)

### เชื้อชาติ

ประกอบด้วยเผ่าพันธุ์ต่าง ๆ กว่า 120 เผ่า ซึ่งมีต้นกำเนิดจากเผ่า Bantu แต่ละเผ่าพันธุ์มีภาษาและสำเนียงเฉพาะของตนเอง และมีไม่เกิน 1 ใน 10 ของประชากร เผ่าที่มีขนาดใหญ่ ได้แก่ Sukuma และ Nyamwezi ส่วนประชากรในเกาะแซนซิบาร์และเกาะเพมบามีเชื้อสายแอฟริกันผสมอาหรับ

## อ้างอิง

## แหล่งข้อมูลอื่น

; รัฐบาล
* รัฐบาลแทนซาเนีย
* คณะรัฐมนตรีแห่งรัฐบาลแทนซาเนีย 

; การศึกษา
; ด้านการท่องเที่ยว
* 


ท
หมวดหมู่:สหสาธารณรัฐ
หมวดหมู่:ประเทศในทวีปแอฟริกา
หมวดหมู่:ประเทศที่ใช้ภาษาอังกฤษเป็นภาษาทางการ
งามพรรณ เวชชาชีวะ

**งามพรรณ เวชชาชีวะ** (เกิด 27 มกราคม พ.ศ. 2505)  เป็นนักเขียนและนักแปลชาวไทย เป็นนักธุรกิจเกี่ยวกับลิขสิทธิ์วรรณกรรม เจ้าของรางวัลซีไรต์ ประจำปี พ.ศ. 2549 ประเภทนวนิยาย จากงานเขียน "ความสุขของกะทิ"

## ประวัติ
งามพรรณ เกิดเมื่อวันที่ 27 มกราคม พ.ศ. 2505 ที่ลอนดอน สหราชอาณาจักร เป็นบุตรศาสตราจารย์ อรรถสิทธิ์ เวชชาชีวะ กับศาสตราจารย์ สดใส เวชชาชีวะ มีพี่สาว คือศาสตราจารย์ อลิสา วัชรสินธุ ผู้เชี่ยวชาญด้านจิตเวชเด็ก และมีน้องชายคืออภิสิทธิ์ เวชชาชีวะ นายกรัฐมนตรี คนที่ 27 ของไทย

## ประวัติการศึกษา
เริ่มการศึกษาระดับอนุบาลที่ โรงเรียนอนุบาลยุคลธร และศึกษาต่อระดับประถมที่ โรงเรียนกุมารีการุณย์ และโรงเรียนสามมิตร จบการศึกษาระดับมัธยมต้นจาก โรงเรียนสตรีจุลนาค และระดับมัธยมปลายจาก โรงเรียนศรีวิกรม์ จากนั้นได้เข้าศึกษาจนสำเร็จปริญญาตรี สาขาภาษาฝรั่งเศส (เกียรตินิยมอันดับหนึ่ง เหรียญทอง) จาก คณะศิลปศาสตร์ มหาวิทยาลัยธรรมศาสตร์ ภายหลังได้ศึกษาต่อด้านการแปล และได้รับประกาศนียบัตรการแปล (อังกฤษ-ฝรั่งเศส-อิตาลี) จากโรงเรียนล่ามและการแปลของรัฐบาลเบลเยียม ในกรุงบรัสเซลส์

## ประวัติการทำงาน
เริ่มทำงานครั้งแรก ที่ บริษัท มีเดียโฟกัส ในตำแหน่งเจ้าหน้าที่การแปล ก่อนจะเป็น เจ้าของและบรรณาธิการนิตยสาร "เพื่อนใหม่" ซึ่งเป็นนิตยสารสำหรับเด็กก่อนวัยรุ่น และปัจจุบันเป็น กรรมการผู้จัดการบริษัท ซิลค์โรด พับลิเชอร์ เอเยนซี จำกัด ซึ่งเป็นบริษัทตัวแทน ลิขสิทธิ์วรรณกรรม ให้กับนักเขียนและสำนักพิมพ์ทั่วโลก นอกจากนี้ยังเป็น ผู้บรรยายพิเศษด้านการแปลและลิขสิทธิ์ ให้กับมหาวิทยาลัยต่างๆ และเป็นกรรมการตัดสิน การประกวดนิทาน และวรรณกรรมเยาวชน

## ผลงาน
***งานแปล**
มีผลงานการแปลจากภาษาอังกฤษ ฝรั่งเศส อิตาลี และภาษาอื่น กว่า 20 เรื่อง ได้แก่ ภิกษุกับนักปรัชญา, คู่มือธุรกิจลิขสิทธิ์, ด้วยรักและช็อกโกแลต, แฮร์รี่ พอตเตอร์กับถ้วยอัคนี, หนึ่งปีแสนสุขในโปรวองซ์, ปริศนาบันทึกลับสีดำ, ผมไม่กลัว, แสนสุขเสมอในโปรวองซ์, มาตาปารี เด็กชายจากดวงดาว, โนเวเชนโต้, ไฮดี้, เดเปอโร รักยิ่งใหญ่จากใจดวงเล็ก, ไหม, ไร้เลือด, เมล็ดแครอต, ดวงตาราชันย์, ออสการ์กับผู้หญิงเสื้อชมพู ,มหันตภัยใต้พิภพ ,ผจญภัยใต้อุโมงค์ , พิชิตอาทิตย์ใต้บาดาล, วันศุกร์คู่หูโรบินสัน ครูโซ ,บันทึกของซลาตาเด็กหญิงจากซาราเยโว, ดิ เอเมอรัลด์ แอตลาส แผนที่มรกตมนตรา เป็นต้น

***งานเขียนของตัวเอง**
แปดสองสี่,นิยามความรัก, ความสุขของกะทิ และภาคต่อ ความสุขของกะทิ ตอน ตามหาพระจันทร์, เดียว, ฆาตกรรมตุ๊กตา, ใส่สีชีวิต, นิยามความรัก/โมงยามกับความรัก, ชนชาติไต, ความสุขของกะทิ ตอนในโลกใบเล็ก

## เกียรติประวัติ
* ได้รับอิสริยาภรณ์ศิลปะและอักษรศาสตร์ชั้นอัศวิน (Chevalier de l’Ordre des Arts et des Lettres) จากกระทรวงวัฒนธรรม ประเทศฝรั่งเศส เมื่อวันที่ 25 กุมภาพันธ์                      พ.ศ. 2542 ในฐานะผู้มีผลงานด้านวรรณกรรม และเผยแพร่วัฒนธรรมฝรั่งเศส
* ได้รับรางวัล วรรณกรรมสร้างสรรค์ยอดเยี่ยมแห่งอาเซียน (ซีไรต์) ประจำปี พ.ศ. 2549 ประเภทนวนิยาย จากผลงานเขียนเล่มแรก "ความสุขของกะทิ" ที่ขายลิขสิทธิ์ไปแล้ว 5 ภาษาใน 6 ประเทศ (สหรัฐอเมริกา ออสเตรเลีย ฝรั่งเศส เยอรมนี ญี่ปุ่น และ สเปน)

## อ้างอิง

* สำนักพิมพ์อมรินทร์
* ประวัตินักเขียนซีไรต์ 2006 ประเทศไทย 
* บทสัมภาษณ์ในนิตยสารสกุลไทย  

หมวดหมู่:สกุลเวชชาชีวะ
หมวดหมู่:นักแปลชาวไทย
หมวดหมู่:นักเขียนชาวไทย
หมวดหมู่:นักประพันธ์รางวัลซีไรต์ชาวไทย
หมวดหมู่:บุคคลจากโรงเรียนศรีวิกรม์
หมวดหมู่:บุคคลจากคณะศิลปศาสตร์ มหาวิทยาลัยธรรมศาสตร์
หมวดหมู่:คนพิการ